Προς ελληνική θεραπεία για την πολλαπλή σκλήρυνση - Αλληλέγγυοι Προς ελληνική θεραπεία για την πολλαπλή σκλήρυνση\nΑρχική σελίδαΕιδήσειςΠρος ελληνική θεραπεία για την πολλαπλή σκλήρυνση\nΠρος ελληνική θεραπεία για την πολλαπλή σκλήρυνση\nΑλληλέγγυοι Δευτέρα 1 Οκτ 2018\nΞεκινά στην Αυστραλία η κλινική δοκιμή του θεραπευτικού εμβολίου που σχεδιάστηκε και υλοποιήθηκε επί ελληνικού εδάφους. Μιλούν οι πρωτεργάτες του επιτεύγματος\nΓια πρώτη φορά ένα θεραπευτικό εμβόλιο «made in Greece» αναμένεται να μπει τους επόμενους μήνες σε τροχιά κλινικών δοκιμών ενάντια σε μία από τις νόσους-μάστιγες του πληθυσμού και κυρίως των ατόμων παραγωγικής ηλικίας, που δεν είναι άλλη από την πολλαπλή σκλήρυνση (σκλήρυνση κατά πλάκας).\nΑυτό το σημαντικό νέο μοιράστηκαν με το κοινό πριν από μερικές ημέρες – ανάμεσα σε άλλα πολύ ενδιαφέροντα ερευνητικά νέα – έγκριτοι επιστήμονες κατά τη διάρκεια του 19ου Συνεδρίου «Ιατρικής Χημείας» που συνδιοργανώθηκε από τον Δήμο Ηλιδας, από το Μεταπτυχιακό Πρόγραμμα «Ιατρική Χημεία» του Πανεπιστημίου Πατρών, από τη Διεθνή Ολυμπιακή Ακαδημία και από την Ενωση Ελλήνων Χημικών.\nΤο συνέδριο έλαβε χώρα στις 21 και 22 Σεπτεμβρίου στον νεοσύστατο Πολυχώρο Πολιτιστικών Δραστηριοτήτων του Δήμου Ηλιδας στην Αμαλιάδα, μια παλιά φυλακή που πλέον έχει σκοπό να «απελευθερώσει» το πνεύμα μέσα από ποικίλες δράσεις και ήταν πλούσιο από όλες τις απόψεις: κατ’ αρχάς στο πλαίσιό του γιορτάστηκαν τα 20 χρόνια λειτουργίας του Μεταπτυχιακού Προγράμματος «Ιατρική Χημεία: Σχεδιασμός και Ανάπτυξη Φαρμακευτικών Προϊόντων», ενός Προγράμματος Αριστείας που παντρεύει τη χημεία και τις βιοεπιστήμες με την ιατρική και τις εφαρμογές της θέτοντας ως στόχο την ανάπτυξη καινοτόμων προϊόντων και μεθόδων και από το οποίο μέχρι σήμερα έχουν αποφοιτήσει περισσότεροι από 400 μεταπτυχιακοί φοιτητές που ακολούθησαν λαμπρές επαγγελματικές και ακαδημαϊκές διαδρομές.\nΚατά δεύτερον, σε αυτή τη «γιορτή» της επιστήμης (αλλά και της σύνδεσής της με την κοινωνία, που είναι και το κύριο ζητούμενο) παρευρέθησαν εκατοντάδες άνθρωποι, μεταξύ των οποίων και δύο πολύ σημαντικοί επιστήμονες που ήταν και τα πρωταγωνιστικά τιμώμενα πρόσωπα: πρόκειται για τον γερμανό ιολόγο Χάραλντ τσουρ Χάουζεν (Harald zur Hausen), καθηγητή Ιατρικής του Πανεπιστημίου της Χαϊδελβέργης, ο οποίος τιμήθηκε με το βραβείο Νομπέλ Ιατρικής και Φυσιολογίας το 2008 για την έρευνά του που απέδειξε τη σύνδεση μεταξύ του ιού HPV και του καρκίνου του τραχήλου της μήτρας (η απόδειξη αυτή οδήγησε και στην ανάπτυξη προληπτικού εμβολίου για τον καρκίνο του τραχήλου της μήτρας που κυκλοφόρησε το 2006), και τη διακεκριμένη ελληνοαυστραλή καθηγήτρια Ανοσολογίας του Πανεπιστημίου Victoria στη Μελβούρνη Βάσω Αποστολοπούλου η οποία και θα «τρέξει» στην Αυστραλία τις κλινικές δοκιμές του υποσχόμενου πειραματικού, ελληνικού θεραπευτικού εμβολίου για την πολλαπλή σκλήρυνση.\nΕνός εμβολίου, που όπως ανέφερε ο «πατέρας» του, καθηγητής Χημείας και πρόεδρος της Οργανωτικής Επιτροπής του συνεδρίου Γιάννης Ματσούκας, αποτελεί την «επιστημονική» αλλά και προσωπική του Ιθάκη (διαβάστε παρακάτω το γιατί). Οπως όλα δείχνουν, μετά από σχεδόν 25 χρόνια «πολυκύμαντου» ταξιδιού αυτή η Ιθάκη διαφαίνεται πλέον καθαρά στον ορίζοντα. «Το Βήμα» μίλησε με τους πρωταγωνιστές του συνεδρίου και σας μεταφέρει τα όσα σημαντικά για όλους μας αποκόμισε.\nΟ 82χρονος καθηγητής Τσουρ Χάουζεν, ένας ακούραστος εργάτης της επιστήμης και μεγάλος φιλέλληνας, δεν επαναπαύτηκε ποτέ στις δάφνες του Νομπέλ του. Αλλωστε, όπως χαρακτηριστικά είπε στο «Βήμα» «δεν θεωρώ ότι η ζωή μου έγινε ευκολότερη μετά το Νομπέλ. Ημουν πάντα ενθουσιώδης με την επιστήμη και εργαζόμουν σκληρά τόσο πριν όσο και μετά το βραβείο». Ηδη από τη στιγμή της ομιλίας του κατά την παραλαβή του Νομπέλ του στη Στοκχόλμη το 2008 ο μεγάλος γερμανός ιολόγος είχε παρουσιάσει στο κοινό τον επόμενο ερευνητικό στόχο του μετά τον HPV: πρόκειται για έναν στόχο στον οποίο έχει αφιερωθεί μέχρι σήμερα και αφορά το κυνήγι και άλλων ιογενών παραγόντων που μπορούν να συνδέονται με πρόκληση καρκίνου στον άνθρωπο.\n«Η έρευνά μας στρέφεται κυρίως σε κάποιες λοιμώξεις οι οποίες συνδέονται με την κατανάλωση κόκκινου κρέατος και γαλακτοκομικών προϊόντων. Οι λοιμώξεις αυτές εμφανίζονται συνήθως την περίοδο του απογαλακτισμού ή αμέσως μετά από αυτή, δηλαδή στην αρχή της ζωής. Μπορούν να «φιλοξενηθούν» εντός του οργανισμού για πολύ μακρές περιόδους και να προκαλέσουν χρόνιες φλεγμονές που με τη σειρά τους πιθανώς οδηγούν σε μεταλλάξεις και σε ορισμένες μορφές καρκίνου, ακόμη και 40 ως 70 χρόνια αργότερα» εξήγησε ο καθηγητής.\nΠροσέθεσε ότι ποσοστό της τάξεως του 21% των ανθρώπινων καρκίνων συνδέονται με λοιμώξεις από παράσιτα, όπως το «σχιστόσωμα το αιματόβειον» (συνδέεται με καρκίνο της ουροδόχου κύστεως), βακτήρια (Helicobacter pylori, ελικοβακτηρίδιο του πυλωρού το οποίο συνδέεται με καρκίνο του εντέρου), ιούς (όπως ο ιός της ηπατίτιδας Β και της ηπατίτιδας C που συνδέονται με καρκίνο του ήπατος, ο ιός HPV που συνδέεται με καρκίνο του τραχήλου της μήτρας αλλά και του κόλπου, του πρωκτού, του στοματοφάρυγγα ή ο ερπητοϊός Epstein-Barr που συνδέεται με σπάνιους καρκίνους του λεμφικού συστήματος και του ρινοφάρυγγα).\nΑπό όλους αυτούς τους ιογενείς (ογκο)εχθρούς ο καθηγητής Τσουρ Χάουζεν και η ομάδα του έχουν ρίξει το βάρος τους στη διατροφή και συγκεκριμένα στο κόκκινο κρέας και στα αγελαδινά γαλακτοκομικά προϊόντα. Για ποιον λόγο; Επειδή, κατά τον ίδιο, πλήθος στοιχείων θέτουν στο εδώλιο του κατηγορουμένου το μοσχαράκι, το μπιφτεκάκι, το γιαουρτάκι (και όχι μόνο) για πρόκληση πολύ συχνά εμφανιζόμενων μορφών καρκίνου.\nΌπως ανέφερε και στην ομιλία του στο συνέδριο ο γερμανός καθηγητής, μεγάλος αριθμός μελετών συνδέει τη μεγάλη κατανάλωση κόκκινου ή επεξεργασμένου κόκκινου κρέατος με αύξηση κατά 20%-30% στη συχνότητα εμφάνισης καρκίνου του εντέρου. Παράλληλα χώρες με τη μεγαλύτερη κατανάλωση κόκκινου κρέατος, όπως η Αργεντινή, οι ΗΠΑ και οι περισσότερες ευρωπαϊκές χώρες, εμφανίζουν υψηλά ποσοστά καρκίνου του εντέρου.\nΈχουν επανειλημμένως κατηγορηθεί οι πρακτικές προετοιμασίας του κρέατος για αυτή τη σύνδεση – το ψήσιμο, το τηγάνισμα ή το κάπνισμά του σε υψηλές θερμοκρασίες – οι οποίες οδηγούν στην παραγωγή καρκινογόνων ενώσεων, όπως οι ετεροκυκλικοί αρωματικοί υδρογονάνθρακες. Ωστόσο, ο δρ Τσουρ Χάουζεν υπογράμμισε πως παρότι οι ίδιες πρακτικές μαγειρέματος άλλων κρεάτων, όπως του χοιρινού, του κοτόπουλου ή του ψαριού, οδηγούν επίσης σε υψηλές συγκεντρώσεις καρκινογόνων ενώσεων, αυτού του τύπου τα κρέατα δεν συνδέονται με καρκίνο του εντέρου.\nΈνοχα γάλα και κρέας\nΌλες αυτές οι «περίεργες» παρατηρήσεις οδήγησαν τον Χάραλντ τσουρ Χάουζεν σε ενδελεχή έρευνα, η οποία έδειξε (μάλιστα σχετική δημοσίευση είχε κάνει το 2012 στην επιθεώρηση «International Journal of Cancer») ότι πιθανότατα κάποιος ιός των βοοειδών και μάλιστα των πιο κοινών παγκοσμίως, αυτών του είδους Bos taurus που καταναλώνονται ευρέως και στην Ευρώπη, τρυπώνει στον ανθρώπινο οργανισμό όταν το κρέας δεν είναι καλά ψημένο, προκαλεί φλεγμονές που «σιγοκαίνε» επί δεκαετίες προτού κάποια στιγμή οδηγήσουν σε καρκίνο.\nΗ ερευνητική ομάδα έχει βαφτίσει αυτή τη νέα κατηγορία ανθρώπινων παθογόνων ως IbP (Infectious bovine Plasmidom) και εκτιμά ότι κάποια «μέλη» της ομάδας ΙbP αποτελούν κύριους παράγοντες κινδύνου, όχι μόνο για καρκίνο του εντέρου αλλά και για καρκίνο του μαστού. Στην ομιλία του ο καθηγητής εξήγησε ότι κατά την περίοδο του θηλασμού το βρέφος προστατεύεται από αυτά τα παθογόνα του κόκκινου κρέατος και των γαλακτοκομικών καθώς σάκχαρα του γάλακτος που παράγει η μητέρα μπλοκάρουν τους υποδοχείς των IbP. Μετά τον απογαλακτισμό όμως οι υποδοχείς είναι πλέον δεκτικοί στα παθογόνα (εξ ου και η δήλωση του καθηγητή προς «Το Βήμα» ότι η μόλυνση γίνεται συνήθως στην αρχή της ζωής μετά το τέλος του θηλασμού). Μέσω του σχηματισμού ελεύθερων ριζών (δραστικών μορφών οξυγόνου και αζώτου) μπορεί να υπάρξει μεταλλαξιογόνος δραστηριότητα στα κύτταρα του οργανισμού.\nΗ ερευνητική ομάδα πιστεύει ότι τα παθογόνα του κόκκινου κρέατος και των γαλακτοκομικών μπορεί να σχετίζονται και με άλλες μορφές καρκίνου και κυρίως με τις μορφές τις οποίες φαίνεται, σύμφωνα με ερευνητικά στοιχεία, να προλαμβάνουν αντιφλεγμονώδη φάρμακα όπως η ασπιρίνη: πρόκειται κατά κύριο λόγο για τους καρκίνους του πνεύμονα, του προστάτη, του οισοφάγου, του στομάχου και των ωοθηκών. Υποστηρίζει επίσης ότι είναι πιθανή και η σύνδεση της κατανάλωσης ενός… ζουμερού μπέργκερ ή ενός νοστιμότατου αγελαδινού τυριού με την εμφάνιση νευροεκφυλιστικών αυτοάνοσων νοσημάτων, όπως η νόσος του Πάρκινσον, η νόσος Αλτσχάιμερ και η πολλαπλή σκλήρυνση.\nΕννοεί κάποιος εύκολα ότι αν αυτή η υπόθεση ευσταθεί, τότε πολλές από τις μεγαλύτερες νόσους-«δολοφόνους» του πληθυσμού ίσως συνδέονται με ιούς που μας κάνουν… δώρο τα μοσχαράκια και οι αγελάδες. Επίσης αν η υπόθεση έχει βάση, τότε προληπτικές στρατηγικές εναντίον των λοιμώξεων που προκαλούν αυτοί οι ιοί στον ανθρώπινο οργανισμό θα ήταν δυνατόν να εξαφανίσουν πολλούς καρκίνους. «Ισως στο μέλλον ο εμβολιασμός μέσα στο πρώτο έτος ζωής θα μπορούσε να μειώσει δραστικά τα ποσοστά πολύ κοινών καρκίνων στις μελλοντικές γενιές.\nΤην ίδια στιγμή η ανάπτυξη συγκεκριμένων θεραπευτικών πρωτοκόλλων ίσως θα οδηγούσε σε μείωση του κινδύνου εμφάνισης καρκίνου στα μολυσμένα άτομα» σημείωσε στο συνέδριο ο καθηγητής. Και έκλεισε με κάποια… καλά νέα προς τους εφήβους και τους ενηλίκους αλλά και προς τις θηλάζουσες μητέρες: «Σε ό,τι αφορά τους μεγαλύτερους, δεν υπάρχει λόγος αποχής από το γάλα και το μοσχάρι. Και αυτό διότι η συντριπτική πλειονότητα του πληθυσμού έχει ήδη μολυνθεί. Η αποχή δεν θα μειώσει τον κίνδυνο της υπάρχουσας γενιάς για καρκίνο του εντέρου και του μαστού. Οσον αφορά τις θηλάζουσες, ας θηλάσουν όσο πιο πολύ μπορούν. Προσφέρουν προστασία στο μωρό τους και, σύμφωνα με στοιχεία μας, πολύ πιθανόν και στον εαυτό τους».\nΓια να περάσουμε από τον επιστήμονα στον «έλληνα» Τσουρ Χάουζεν, ο φιλελληνισμός του γερμανού καθηγητή έχει αποτυπωθεί επανειλημμένως, όπως ανέφερε και στην ομιλία του στο συνέδριο ο Πρόεδρος της Δημοκρατίας Προκόπης Παυλόπουλος που τίμησε με την παρουσία του την κεντρική εκδήλωση του προηγούμενου Σαββάτου εγκαινιάζοντας παράλληλα και τον Πολυχώρο Πολιτιστικών Δραστηριοτήτων του Δήμου Ηλιδας.\nΟ κ. Παυλόπουλος αναφέρθηκε στην προσφορά του μεγάλου ιολόγου στην Ελλάδα «και μάλιστα, κατά την πρόσφατη περίοδο της μεγάλης οικονομικής κρίσης, η οποία έθεσε σε κίνδυνο την ίδια την ύπαρξη και τη συνέχιση της επιστημονικής και τεχνολογικής έρευνας, τουλάχιστον στο υψηλό επίπεδο το οποίο είχε κατακτήσει κατά τις τελευταίες δεκαετίες.\nΣε κάθε ευκαιρία, συνυπογράφοντας κείμενα με συναδέλφους του, επίσης νομπελίστες επιστήμονες, ο καθηγητής Τσουρ Χάουζεν επιχειρούσε να ευαισθητοποιήσει τη διεθνή επιστημονική κοινότητα αλλά και την πολιτική ηγεσία της Ευρωπαϊκής Ενωσης για τον προαναφερθέντα κίνδυνο, προκειμένου να επιτύχει την υποστήριξη της αριστείας στην επιστημονική και τεχνολογική έρευνα που διεξάγεται σε ελληνικά πανεπιστήμια και ερευνητικά ινστιτούτα. Κορυφαία τέτοια ενέργεια, η οποία απέβλεπε σε αυτόν τον σκοπό, υπήρξε η δημοσίευση στο περιοδικό «Science», στο τεύχος της 25ης Μαΐου 2012, της επιστολής που υπέγραφε εκείνος, εκ μέρους 22 κορυφαίων επιστημόνων, με τίτλο, «Support for Greece» («Υποστήριξη για την Ελλάδα»)».\nΓια δεύτερη φορά το 2014 ο γερμανός καθηγητής με 16 νομπελίστες, μεταξύ των οποίων πρώτος ο Τζέιμς Γουότσον (James Watson), ο οποίος (συν)ανακάλυψε τη διπλή έλικα του DNA, απευθύνθηκαν στην ευρωπαϊκή ηγεσία για την υποστήριξη της Ελλάδας – η παρέμβασή τους στάθηκε σημαντικός αρωγός στη δημιουργία Ταμείου (ΕΛΙΔΕΚ) χρηματοδότησης νέων ερευνητών στα Πανεπιστήμια και Ερευνητικά Ιδρύματα. Σημειώνεται ότι η ελληνική πολιτεία, αποτίοντας ελάχιστο φόρο τιμής στον καθηγητή Τσουρ Χάουζεν για όλη την προσφορά του τού απένειμε, το 2016, το παράσημο του Ταξιάρχη του Φοίνικος.\nΑποδεικνύοντας για άλλη μια φορά πόσο πολύ ενδιαφέρεται για τη χώρα μας ο νομπελίστας ανέφερε μάλιστα στο «Βήμα» ότι τον απασχολεί ιδιαιτέρως η «διαρροή εγκεφάλων» που παρατηρείται στην Ελλάδα. «Η Ελλάδα έχει πολύ καλούς επιστήμονες. Εγώ έχω μάλιστα στο εργαστήριό μου στη Γερμανία μια πολύ καλή διδακτορική φοιτήτρια, την Κωνσταντίνα Φαλίδα, που ολοκληρώνει τώρα τη διατριβή της. Είναι πολύ μεγάλο πρόβλημα το brain drain που παρατηρείται στη χώρα σας και πρέπει σίγουρα να γίνουν προσπάθειες από το κράτος ώστε να σταματήσει αυτή η διαρροή και συγχρόνως να υπάρξουν κίνητρα προς τους νεαρούς ερευνητές που βρίσκονται στο εξωτερικό ώστε να επιστρέψουν».\nΑς σταθούμε τώρα σε μια νέα γενιά επιστημόνων που ίσως μια ημέρα (και δικαίως όπως θα δείτε) αποτελέσουν τους νέους νομπελίστες: ένα τέτοιο φωτεινό παράδειγμα είναι η πολυπράγμων ερευνητικά κυρία Βάσω Αποστολοπούλου. Η 46χρονη ερευνήτρια με καταγωγή από την Αμαλιάδα καταπιάνεται στο Πανεπιστήμιο Victoria στην Αυστραλία μαζί με την ομάδα της, που αποτελείται, όπως μας πληροφόρησε, από 300 άτομα (!), με πλήθος νόσων για τις οποίες αναζητεί θεραπείες. Και ήδη πολλά από τα προγράμματα που τρέχει η ομάδα έχουν δώσει καρπούς προς όφελος ασθενών, ενώ πολλά άλλα βρίσκονται σε πολύ προχωρημένη φάση και σύντομα αναμένεται να αποτελέσουν θεραπείες.\nΓια να αναλύσουμε όλα τα πεδία έρευνας της ελληνοαυστραλής καθηγήτριας θα χρειαζόμασταν σελίδες επί σελίδων, έτσι θα αναφερθούμε σε μερικά από αυτά. Προκειμένου να πάρετε μια πρώτη γεύση σας αναφέρουμε ότι, όπως μας μετέφερε η ίδια, «αυτή τη στιγμή εργαζόμαστε επάνω στην ανάπτυξη εμβολίων ενάντια στον καρκίνο του μαστού, των ωοθηκών, του παγκρέατος, ενάντια στη λευχαιμία αλλά και στον διαβήτη τύπου 1. Μελετούμε επίσης τα προβιοτικά και τις αντιυπερτασικές τους ιδιότητες καθώς και τον ρόλο της βιταμίνης Β ενάντια στο στρες και στην κατάθλιψη. Και βέβαια είμαστε σχεδόν έτοιμοι να ξεκινήσουμε τις κλινικές δοκιμές του ελληνικού φαρμάκου που ανέπτυξε η ομάδα του καθηγητή Γιάννη Ματσούκα στο Πανεπιστήμιο Πατρών και το οποίο υποστηρίζει η ελληνική φαρμακευτική εταιρεία ΒΙΑΝΕΞ. Στο συνέδριο μάλιστα στην Αμαλιάδα τιμήθηκε ο αείμνηστος Παύλος Γιαννακόπουλος και η οικογένεια Γιαννακόπουλου της ΒΙΑΝΕΞ για την προσφορά τους στην έρευνα και στην κοινωνία».\nΣε ό,τι αφορά τον καρκίνο του μαστού η κυρία Αποστολοπούλου μάς πληροφορεί ότι το θεραπευτικό εμβόλιο που ανέπτυξε εναντίον του – ένα εμβόλιο που έχει μελετηθεί ενδελεχώς εδώ και μια 20ετία και όλα τα κλινικά δεδομένα είναι εκπληκτικά – ολοκλήρωσε πλέον τον κύκλο των κλινικών δοκιμών του σε ανθρώπους και αναμένεται να κυκλοφορήσει σύντομα. «Σχετικά με τον καρκίνο των ωοθηκών το θεραπευτικό εμβόλιο που δημιουργήσαμε με τους συνεργάτες μου κυκλοφορεί ήδη στο Ντουμπάι, στο Ισραήλ και στην Παλαιστίνη, ενώ αναμένεται και η έγκρισή του από την αρμόδια αμερικανική Υπηρεσία Τροφίμων και Φαρμάκων (FDA). Το εμβόλιο χορηγείται μετά τη συμβατική θεραπεία και έχει αποδειχθεί ότι προλαμβάνει τις υποτροπές της νόσου».\nΤα αισιόδοξα νέα όμως που έρχονται από το εργαστήριο της κυρίας Αποστολοπούλου στη Μελβούρνη δεν έχουν τελειωμό. «Σε 18 μήνες αναμένεται να μπει σε κλινικές δοκιμές – μέσα από τη συνεργασία μας με μια αυστραλιανή φαρμακευτική εταιρεία αλλά και με κρατική χρηματοδότηση – ένα θεραπευτικό εμβόλιο για τον διαβήτη τύπου 1. Το εμβόλιο αυτό κάνει ανοσοτροποποίηση, εκπαιδεύει δηλαδή συγκεκριμένα Τ-λεμφοκύτταρα τα οποία στους ασθενείς με διαβήτη τύπου 1 επιτίθενται στα β-κύτταρα των νησιδίων του παγκρέατος και τα καταστρέφουν ώστε να μην επιτελούν καταστροφικό έργο». Με την ίδια ακριβώς λογική που έχει ως βάση την ανοσοτροποποίηση βρίσκεται σε φάση 1 κλινικών δοκιμών εμβόλιο για τον καρκίνο του παγκρέατος ενώ σε εξέλιξη βρίσκεται σε πειραματόζωα ένα μεγάλο πρόγραμμα θεραπευτικού εμβολίου για τη λευχαιμία.\nΕμβόλιο ετοιμάζεται επίσης από την ομάδα στην Αυστραλία και για την εξάρτηση από ένα από τα πιο εθιστικά ναρκωτικά, την κρυσταλλική μεθαμφεταμίνη (η πιο συχνή αργκό ονομασία της είναι ICE). «Ο εθισμός στο ΙCE αποτελεί τεράστιο πρόβλημα στην Αυστραλία και έχουμε αναπτύξει ένα θεραπευτικό εμβόλιο για αυτόν που έχει δώσει μέχρι στιγμής σε πειράματα σε ποντίκια πολύ καλά αποτελέσματα. Ουσιαστικώς προσδένουμε τη μεθαμφεταμίνη σε ένα σάκχαρο που αποτελεί το «όχημα μεταφοράς» της και όταν αυτή εισέλθει στον οργανισμό αναπτύσσονται αντισώματα εναντίον της. Ετσι σταματά ο εθισμός» εξηγεί η ερευνήτρια και προσθέτει πως εκτιμά ότι η ίδια στρατηγική θα μπορούσε να εφαρμοστεί και για άλλες ναρκωτικές ουσίες, ακόμη και ενάντια στον αλκοολισμό ή στο κάπνισμα.\nΕκπαιδεύοντας το ανοσοποιητικό\nΗ ανοσοτροποποίηση αποτελεί τη βάση και στο «ελληνικό» εμβόλιο ενάντια στη σκλήρυνση κατά πλάκας. Και σε αυτή την περίπτωση το κλειδί της αποτελεσματικότητας φαίνεται να είναι η μέθοδος που έχει αναπτύξει και πατεντάρει η κυρία Αποστολοπούλου ήδη από το 1994 και η οποία αφορά τη χρήση σακχάρων ως «μεταφορείς» του εκάστοτε θεραπευτικού παράγοντα που επιτρέπουν τη διείσδυσή του εντός των κυττάρων που βρίσκονται κάθε φορά στο στόχαστρο των ειδικών. «Χρησιμοποιούνται πάντα σάκχαρα και αλλάζει, ανάλογα με τη νόσο, ο τρόπος ένωσης του σακχάρου με τον θεραπευτικό παράγοντα, συνήθως με κάποιο πεπτίδιο.\nΑλλη είναι η πρόσδεση στις περιπτώσεις καρκίνου και άλλη σε ό,τι αφορά τα αυτοάνοσα νοσήματα. Αυτή η λογική όμως δείχνει να λειτουργεί καθολικά. Εκτιμώ ότι μπορεί να χαρίσει θεραπείες για πάρα πολλές νόσους» υπογραμμίζει η καθηγήτρια προσθέτοντας ότι είναι πιθανό μελλοντικά να αναπτυχθούν με βάση την ίδια φιλοσοφία και προληπτικά εμβόλια για πλήθος ασθενειών.\nΤο σάκχαρο που περιέχει το εμβόλιο για την πολλαπλή σκλήρυνση είναι μια μανάνη η οποία «κουβαλά» ένα πεπτίδιο που ονομάζεται MOG (μυελινική γλυκοπρωτεΐνη των ολιγοδενδριτών) εξηγεί στο «Βήμα» ο κ. Ματσούκας, ο επιστήμονας που συνέθεσε στο εργαστήριο το πεπτίδιο και το έκλεισε σε φιαλίδια τα οποία έχουν ήδη ταξιδέψει ως την Αυστραλία για να χορηγηθούν σύντομα πειραματικά σε ασθενείς. Ο καθηγητής περιγράφει ότι η μυελίνη που «μονώνει» τα νευρικά κύτταρα και η οποία καταστρέφεται σταδιακά στην πολλαπλή σκλήρυνση είναι μια πρωτεΐνη με τρεις υποπρωτεΐνες: πρόκειται για την ΜΒΡ (βασική πρωτεΐνη της μυελίνης), μια μεγάλη πρωτεΐνη στην οποία έχει εντοπιστεί ότι μια αλληλουχία, συγκεκριμένα η 87-99 αποτελεί επίτοπο (περιοχή δηλαδή ενός αντιγόνου) που αναγνωρίζεται από τα Τ κύτταρα με αποτέλεσμα να ξεκινά η καταστροφή της μυελίνης.\nΗ δεύτερη υποπρωτεΐνη της μυελίνης ονομάζεται MOG (μυελινική γλυκοπρωτεΐνη των ολιγοδενδριτών) ενώ η τρίτη είναι η ΡLP (πρωτεολιπιδική πρωτεΐνη της μυελίνης). «Η αρχική δομή που συνθέσαμε αφορούσε το πεπτίδιο ΜΒΡ, ωστόσο τόσο in vitro πειράματα που διεξήχθησαν από την καθηγήτρια του Πανεπιστημίου Πατρών κυρία Αθανασία Μουζάκη όσο και in vivo πειράματα που διεξήχθησαν από συνεργάτες μας στο Ινστιτούτο Παστέρ και συγκεκριμένα την ερευνήτρια κυρία Λέσλι Πρόμπερτ και τη συνεργάτιδά της κυρία Βιβή Τσεβελέκη έδειξαν ότι ένα σχήμα που βασίζεται στο πεπτίδιο ΜΟG έδωσε πολύ καλά αποτελέσματα – συγκεκριμένα στο MOG εντοπίσαμε τον επίτοπο 35-55 που αναγνωρίζεται από τα Τ κύτταρα και αποτελεί τον στόχο μας. Στα ποντίκια η θεραπεία αυτή ανέστρεψε την παράλυση που συνδέεται με την πολλαπλή σκλήρυνση ενώ φάνηκε να οδηγεί και σε επαναμυελίνωση».\nΞεκινά η κλινική δοκιμή\nΕτσι η κλινική δοκιμή που θα ξεκινήσει μέσα στους επόμενους μήνες θα αφορά το MOG. Η θεραπεία θα χορηγηθεί σε 12 ως 15 άτομα σε πρώτη φάση προκειμένου να εξακριβωθεί η ασφάλειά της. Θα γίνουν δύο ως τρεις εγχύσεις και μετά οι ασθενείς θα παρακολουθηθούν επί συνολικά οκτώ μήνες. Ο κ. Ματσούκας συμπληρώνει ότι αυτή τη στιγμή ετοιμάζεται και μια νέα «έκδοση» της θεραπείας η οποία θα βασίζεται στο «η ισχύς εν τη ενώσει» – στην προκειμένη περίπτωση στην ένωση των πεπτιδίων ΜΒΡ και MOG – με στόχο ακόμη καλύτερα αποτελέσματα. «Τα πεπτίδια, αριστουργηματικές οργανικές συνθέσεις με καινοτόμες στρατηγικές βιολογικής αξιολόγησης, συντέθηκαν και μελετήθηκαν από τους μεταπτυχιακούς φοιτητές μου κ.κ. Θεόδωρο Τσέλιο, Γιώργο Δεράο, Σπύρο Δεράο, Μαρία Κατσάρα και πολλούς άλλους στα πλαίσια διδακτορικών και μεταπτυχιακών διατριβών» σημειώνει ο καθηγητής.\nΚλείνοντας ο κ. Ματσούκας κάνει λόγο για ένα προσωπικό αλλά και ένα συλλογικό στοίχημα, τα οποία αμφότερα έχουν στόχο να βοηθήσουν την κοινωνία. «Ο στόχος μου ήταν πάντα η βασική έρευνα να μετατραπεί σε εφαρμοσμένη για το καλό της κοινωνίας αλλά και της οικονομίας της χώρας. Ηθελα από την έρευνα στην Οργανική Χημεία και την Πεπτιδική Χημεία να προκύψει ένα προϊόν καινοτομίας και πατεντών που θα οδηγήσει σε κλινική δοκιμή. Και φθάνουμε πλέον στην κλινική δοκιμή του προϊόντος μας για τη σκλήρυνση κατά πλάκας η οποία είναι η Ιθάκη μου. Οταν ξεκινήσει – είμαι σίγουρος ότι θα είναι επιτυχής – για μένα θα είναι το επιστέγασμα μιας πλούσιας ερευνητικής διαδρομής, συλλογικής προσπάθειας, και ο στέφανος αυτής της διαδρομής.\nΕχει πολύ δρόμο να διανύσει αλλά ήδη θα έχει γίνει το πρώτο σημαντικό βήμα». Περνώντας από το προσωπικό στο συλλογικό ο καθηγητής σημειώνει ότι είναι πάντα αλληλένδετα. «Τίποτα δεν θα είχε γίνει πράξη χωρίς τα πνευματικά παιδιά μου, τους μεταπτυχιακούς φοιτητές μου. Ηταν πάντα η δύναμή μου, περισσότερα έμαθα εγώ από αυτούς παρά εκείνοι από εμένα. Αυτό το ανθρώπινο δυναμικό στα πανεπιστήμιά μας είναι ένα πυρηνικό καύσιμο. Είναι κρίμα που δεν αξιοποιείται από τη χώρα». Ας αφήσουμε αυτά τα τελευταία λόγια να αποτελέσουν το «καύσιμο» όχι μόνο για σκέψη αλλά κυρίως για πράξη από τους αρμοδίους. Διότι μόνο με πράξεις έχουμε ελπίδα να δούμε στο μέλλον πολλές άλλες δοκιμές θεραπειών που θα έχουν ελληνική σφραγίδα και θα βάλουν τη δική τους σφραγίδα σε παγκόσμιο επίπεδο.\nΕλισαβετ Ματσουκα: Η ψυχή της θεραπείας\nΗ θεραπεία για την πολλαπλή σκλήρυνση που αναμένεται να μπει μέσα στους επόμενους μήνες σε πορεία κλινικών δοκιμών θα μπορούσε να έχει ένα γυναικείο (και δη ελληνικό) όνομα: Ελισάβετ. Διότι η Ελισάβετ Ματσούκα ήταν και είναι η ψυχή και το έναυσμα πίσω από τη θεραπεία και τη μέχρι στιγμής τόσο ενθαρρυντική πορεία της. Η πτυχιούχος Βιολογίας εργαζόταν ως καθηγήτρια στη μέση εκπαίδευση όταν το 1984, προτού κλείσει τα τριάντα της χρόνια, αισθάνθηκε στα άκρα της τα πρώτα μουδιάσματα, που αποτελούν χαρακτηριστικό σύμπτωμα της πολλαπλής σκλήρυνσης. Ξεκίνησε έτσι μια διαδικασία εξετάσεων που τελικώς οδήγησαν στη διάγνωση της νόσου, ενώ άρχισε να αναζητεί πληροφορίες για την πολλαπλή σκλήρυνση, να εντρυφά στη βιολογία της προκειμένου να βρει απαντήσεις και ίσως μια πιθανή, σωτήρια θεραπεία.\nΔιότι, σημειωτέον, εκείνη την περίοδο οι ασθενείς δεν λάμβαναν ούτε την πιο συμβατική θεραπεία, αυτήν της ιντερφερόνης – το μόνο «όπλο» στη φαρέτρα των ειδικών ήταν η κορτιζόνη. Το 1994 η Ελισάβετ, ήδη καθηλωμένη πλέον σε αμαξίδιο, αποφάσισε να εγκαταλείψει τη μέση εκπαίδευση και να ξεκινήσει διδακτορική διατριβή με θέμα τον «εχθρό» της, την ασθένειά της. Την ίδια χρονιά ταξίδεψε στις ΗΠΑ προκειμένου να συναντήσει τον καθηγητή Νευρολογίας και ειδικό στην πολλαπλή σκλήρυνση του Πανεπιστημίου της Πενσιλβάνια Αμπντολμοχάμεντ Ροστάμι, ο οποίος και της χορήγησε για πρώτη φορά ιντερφερόνη.\nΜε την επιστροφή της, δεν σταμάτησε να «σκαλίζει» όλα τα υπάρχοντα ως τότε στοιχεία ψάχνοντας για ένα ελπιδοφόρο νέο, για κάποιο πιθανό φάρμακο. Εντόπισε τα πεπτίδια ΜΒΡ, τα οποία και πρότεινε ως υποσχόμενα για πειράματα στον αδελφό της, καθηγητή Χημείας Γιάννη Ματσούκα. Οπως η ίδια αναφέρει στο «Βήμα», «σάρωνα συνεχώς τη βιβλιογραφία και ανακάλυψα μια δομή που δημοσίευσαν επιστήμονες από το Λος Αντζελες και η οποία φαινόταν να εμπλέκεται στη σκλήρυνση. Την έδειξα λοιπόν στον αδελφό μου και του είπα: “Δεν μπορείτε και εσείς στο εργαστήριο να φτιάξετε κάτι τέτοιο;”». Οπερ και εγένετο: τα πεπτίδια ΜΒΡ, περί ων ο λόγος, τα οποία φαίνονταν πολλά υποσχόμενα ενάντια στην πολλαπλή σκλήρυνση, συντέθηκαν από την ερευνητική ομάδα του κ. Ματσούκα στο Πανεπιστήμιο Πατρών. Ενας λόγος παραπάνω για τον καθηγητή να προσπαθήσει, καθώς, όπως ο ίδιος μάς εκμυστηρεύθηκε, «με θύμωσε η περίπτωση της αδελφής μου αλλά συγχρόνως με πείσμωσε, με ατσάλωσε».\nΥστερα από επικοινωνία του κ. Ματσούκα με τον συνεργάτη του Γκράχαμ Μουρ, καθηγητή Φαρμακολογίας στο Πανεπιστήμιο του Κάλγκαρι στον Καναδά, και τον καθηγητή Ανοσολογίας στο Πανεπιστήμιο της Πενσιλβάνια Δημήτρη Μόνο – συμφοιτητή και στενό φίλο της Ελισάβετ, ο οποίος ήθελε επίσης να βοηθήσει όσο περισσότερο μπορούσε τη φίλη του – αποφασίστηκε να δοκιμαστούν για πρώτη φορά στην Πενσιλβάνια σε ποντίκια με πειραματική αυτοάνοση εγκεφαλίτιδα (ΕΑΕ – κοινώς μοντέλα τα οποία εμφανίζουν χαρακτηριστικά της πολλαπλής σκλήρυνσης όπως η απομυελίνωση των νευρώνων) τα πεπτίδια ΜΒΡ. Οπως περιγράφει χαρακτηριστικά ο κ. Ματσούκας στο «Βήμα», «ο Δημήτρης Μόνος στην τηλεφωνική επικοινωνία που είχαμε μου είπε επί λέξει: “Κάτι πρέπει να κάνουμε για την Ελισάβετ! Στείλε μου πεπτίδια MBP και θα τα ελέγξουμε σε πειραματικά μοντέλα EAE στην Πενσιλβάνια”.\nΕτσι ξεκίνησε αυτό το μεγάλο ταξίδι! Το πρώτο πείραμα σε ποντίκια έγινε στο Πανεπιστήμιο της Πενσιλβάνια το φθινόπωρο του 1994 με δύο πεπτίδια ΜΒΡ μυελίνης που υπέδειξε ο καθηγητής Ροστάμι. Είχε πλέον δρομολογηθεί η έρευνα για αυτή τη σκληρή ασθένεια, η οποία οδήγησε στην επικείμενη προγραμματισμένη κλινική δοκιμή στην Αυστραλία. Μια κλινική δοκιμή που θα είναι αφιερωμένη στην αιώνια μνήμη του Παύλου Γιαννακόπουλου της ΒΙΑΝΕΞ για το όραμά του που γίνεται πράξη και στην Ελισάβετ Ματσούκα η οποία ήταν η αφορμή, η έμπνευση και η συνεχής ώθηση για την πρόοδο του έργου».\nΗ Ελισάβετ Ματσούκα συνέχισε όμως να δίνει όλα τα χρόνια – και συνεχίζει μέχρι σήμερα – τη δική της «μάχη του νου» με τη νόσο της, με στόχο να υπάρξουν κάποτε απτά αποτελέσματα για πολλούς συμπάσχοντές της. Τον Δεκέμβριο του 2001 παρουσίασε τη διδακτορική διατριβή της επάνω στο ανθρώπινο πεπτίδιο ΜΒΡ 87-99 στο Τμήμα Χημείας του Πανεπιστημίου Πατρών. Τρία χρόνια αργότερα βραβεύθηκε από την Ακαδημία Αθηνών για τη διατριβή της και τη σχετική επιστημονική δημοσίευση που έκανε με βάση τα αποτελέσματα της διατριβής αυτής στην έγκριτη επιθεώρηση «Journal of Medicinal Chemistry».\nΤην προηγούμενη εβδομάδα η Ελισάβετ, πλήρως παράλυτη πλέον – το σώμα της την εγκαταλείπει αλλά το μυαλό της ποτέ – βρέθηκε στην Αμαλιάδα στο συνέδριο για τα 20 χρόνια του Μεταπτυχιακού Προγράμματος «Ιατρική Χημεία» και βραβεύθηκε για την προσφορά της από τον Πρόεδρο της Δημοκρατίας Προκόπη Παυλόπουλο. Υστερα από τόσα χρόνια μελέτης και ερευνητικού αγώνα έφθασε για εκείνη η στιγμή να ακούσει ότι τα πεπτίδια με τα οποία καταπιάστηκε για τόσα χρόνια θα δοκιμαστούν σε ανθρώπους. Και παρότι οι δοκιμές θα διεξαχθούν στην Αυστραλία, όπου για πρακτικούς λόγους θα αδυνατούσε να βρίσκεται, ίσως κατ’ εξαίρεση αποτελέσει έναν από τους συμμετέχοντες – τον μοναδικό επί ελληνικού εδάφους. Αν κάποιος το δικαιούται, σίγουρα είναι η Ελισάβετ Ματσούκα!\nΚλείνοντας τη συνομιλία μας η Ελισάβετ, μια γυναίκα που αισθάνεσαι αμέσως ότι έχει «βουτήξει» στην υπομονή, στην επιμονή και στην αισιοδοξία, θέλει να περάσει ένα μήνυμα που διέπει τη δική της ζωή και πιστεύει ότι καλό θα ήταν να γίνει πυξίδα για τις ζωές πολλών: «Είμαι ευγνώμων για την εμπλοκή μου σε αυτή τη μελέτη, η οποία με τη δύναμη του Θεού και την υπομονή που εκείνος μού προσέφερε με βοήθησε να μετατρέψω τον πόνο, την απώλεια, τη θλίψη σε ελπίδα, χαρά, δημιουργικότητα και προσδοκία. Είναι καλό να προσδοκάς κάτι ευχάριστο και να αδειάζεις το μυαλό σου από μαύρες σκέψεις. Και είμαι επίσης ευγνώμων που η περίπτωσή μου ήταν η αφορμή ώστε να στραφούν πολλά νέα παιδιά στην έρευνα για αυτή την ασθένεια».\nΚίνδυνος για τη δημόσια υγεία ο μη εμβολιασμός\nΔεν θα μπορούσαμε να μη ρωτήσουμε τον «ιθύνοντα νου» πίσω από το προληπτικό εμβόλιο για τον καρκίνο του τραχήλου της μήτρας, τον επιστήμονα που συνέδεσε τον ιό HPV με τον καρκίνο και βραβεύθηκε με Νομπέλ για αυτή τη σύνδεση, σχετικά με τα όσα… αντιεμβολιαστικά συμβαίνουν το τελευταίο διάστημα σε πολλές χώρες του κόσμου, συμπεριλαμβανομένης της δικής μας. Αναφέραμε λοιπόν αρχικώς στον καθηγητή Χάραλντ τσουρ Χάουζεν ότι η εμβολιαστική κάλυψη για τον HPV στην Ελλάδα αλλά και σε άλλες χώρες είναι χαμηλή – και όχι μόνο αυτό, αλλά επίσης η ελληνική πολιτεία δεν καλύπτει το εμβόλιο για τα αγόρια, ενώ από τις αρχές του 2017 αποφάσισε να σταματήσει την κάλυψή του και στις νέες γυναίκες 18-26 ετών, παρά τις επισημάνσεις των ειδικών σχετικά με το πόσο πολύτιμος είναι ο εμβολιασμός και στα δύο φύλα αλλά και στα κορίτσια άνω των 18.\nΠοιο ήταν το σχόλιό του; «Είναι άκρως απογοητευτικό ότι η εμβολιαστική κάλυψη για τον HPV είναι χαμηλή σε πολλές χώρες. Και είναι ακόμη πιο απογοητευτικό, με δεδομένο ότι το εμβόλιο είναι ασφαλές και προσφέρει πολύ υψηλή προστασία ενάντια στον καρκίνο του τραχήλου της μήτρας αλλά και πιθανότατα ενάντια στους καρκίνους του στόματος, του φάρυγγα και του πρωκτού.\nΗ προστασία είναι η μέγιστη δυνατή αν το εμβόλιο χορηγηθεί πριν από την έναρξη των σεξουαλικών επαφών, που είναι υπαίτιες για μετάδοση του ιού. Είναι πολύ σημαντικό να αναπτυχθούν προγράμματα εντός των σχολείων για ενημέρωση των παιδιών, των γονέων τους αλλά και των δασκάλων σχετικά με τους κινδύνους που συνεπάγεται ο HPV αλλά και την προστασία που μπορεί να προσφέρει το εμβόλιο καθώς και για την αποτελεσματικότητά του. Η προστατευτική δράση του εμβολίου μπορεί να διαρκέσει επί τουλάχιστον μία με δύο δεκαετίες».\nΚαι δεν είναι μόνο το εμβόλιο για τον HPV, αυτό το μεγάλο προληπτικό όπλο που έχει χαρίσει στον πληθυσμό η επιστήμη, το οποίο μένει συχνά στα συρτάρια (για την ακρίβεια στα ψυγεία) αχρησιμοποίητο. Πολλά τέτοια όπλα μένουν σε αδράνεια εξαιτίας του συνεχώς διογκούμενου τα τελευταία χρόνια αντιεμβολιαστικού κινήματος.\nΠώς σχολιάζει αυτό το κίνημα ο καθηγητής Τσουρ Χάουζεν; «Επικίνδυνο για τη δημόσια υγεία» είναι τα λόγια του. «Τα άτομα που αρνούνται να εμβολιαστούν ή να εμβολιάσουν τα παιδιά τους, αν μολυνθούν από κάποιον παράγοντα τον μεταδίδουν σε άλλα τμήματα του πληθυσμού και μπορούν τελικώς να προκαλέσουν επιδημίες. Είναι ιδιαιτέρως ανησυχητικό το γεγονός ότι στην Ευρώπη – και όχι μόνο – η ιλαρά εμφανίζει πολύ μεγάλη εξάπλωση προκαλώντας σε κάποια παιδιά, ευτυχώς σε μικρό αριθμό, σοβαρές παρενέργειες, ακόμη και θάνατο. Η λύση μας είναι να στοχεύσουμε σε εκπαιδευτικά προγράμματα προκειμένου να ενημερωθεί ο πληθυσμός σχετικά με τις άκρως ευεργετικές επιδράσεις των εμβολίων».


Την πρόθεση της κυβέρνησης να αυξήσει στις 100.000 ευρώ τη νομική προστασία εγγύησης των καταθέσεων στην Ελλάδα-έναντι των 50.000 ευρώ, που αποφασίστηκε ως ελάχιστο όριο εγγύησης καταθέσεων στην ΕΕ- εξέφρασε από το Λουξεμβούργο ο υπουργός Οικονομίας Γιώργος Αλογοσκούφης, λίγο μετά τη λήξη του Συμβουλίου Ecofin. «Προτιθέμεθα άμεσα να καταθέσουμε τη σχετική τροποποίηση στη Βουλή, να αυξήσουμε το όριο από τις 20.000 που είναι σήμερα στις 100.000» είπε.\nΠροηγουμένως τα κράτη μέλη της Ένωσης δεσμεύθηκαν να στηρίξουν όλους τους μεγάλους χρηματοπιστωτικούς Ομίλους σε περίπτωση δυσκολιών, προκειμένου να αποφευχθεί ο κίνδυνος μίας γενικευμένης κρίσης.\nΌπως μετέδωσαν τα ξένα πρακτορεία, οι Ευρωπαίοι υπουργοί Οικονομικών αποφάσισαν επίσης να αυξήσουν από τις 20.000 ευρώ σε τουλάχιστον 50.000 ευρώ το ελάχιστο ύψος των εγγυημένων τραπεζικών καταθέσεων ιδιωτών σε περίπτωση πτώχευσης της τράπεζάς τους.\nΟι υπουργοί συμφώνησαν ότι η «οροφή» θα πρέπει να αυξηθεί στα 50.000 ευρώ, ομολογώντας ότι κάποιοι είναι αποφασισμένοι να αυξήσουν το ελάχιστο όριο ακόμα και στις 100.000 ευρώ, αναφέρεται σε σχετικό έγγραφο που επικαλείται το Reuter\nΤο πλαφόν εγγυημένων καταθέσεων που ίσχυε μέχρι σήμερα:\nΙσπανία - 20.000\nΦινλανδία - 25.000\nΟλλανδία - 38.000\nΔανία - 40.000\nΒρετανία - 64.000 **\nΓαλλία - 70.000\nΗΠΑ - 72.000\nΙρλανδία - Απεριόριστο*\n*Για τις έξι μεγαλύτερες τράπεζες\n**Δεν έχει ακόμη εφαρμοστεί\nKeep Talking 07/10/2008 17:19:32\ndona E 07/10/2008 17:44:12\nδημοσθενης 07/10/2008 18:32:03\nt 07/10/2008 18:44:00\nΛες να μας άκουσε ο Αλογο… και θα αυξήσει το εγγυημένο με νόμο όριο από 20.000 σε 100.000 ευρώ.\nδημοσθενης 07/10/2008 18:46:20\narchaeopteryx 07/10/2008 19:05:19\nΔεν είμαι ούτε μάντης ούτε μάγος. Θερμά συστήνω, πάψτε να ασχολείστε με το άν θα χάσετε τα λεφτά σας από απλές συμβατικές βαρετές καταθέσεις σε ελληνικές τράπεζες. Όχι γιατί είναι σοβαρές ή καλές (χάλια και σκ_τά είναι). Απλά, δεν θα τους επιτραπεί να καταρρεύσουν, ακόμα και αν χάσουν οι μέτοχοι. Αν μηδενιστεί η μετοχή της τάδε τράπεζας, η δείνα τράπεζα θα την αγοράσει μείον ίσως τίποτα σαβούρες και αμαρτίες, που θα τις δώσουν στην παλιά Ολυμπιακή να κάνει μουαγιέν.\nΑν φτάσουμε να χάσουν ιδιώτες λεφτά από καταθέσεις, το πρόβλημα θα είναι για όσους τα έβγαλαν και τα έβαλαν στο στρώμα. Θα φοβούνται να κοιμηθούν.\nΧωρια οι πλάκα. Μην τα πηγαίνετε περίπατο, μην τα μετακινείτε, μην δίνετε διακριτικές ευχέρειες σε σωτήρες. Καθήστε στα αυγά σας και κανετε οικονομία γενικώς.\nKeep Talking 07/10/2008 19:06:54\nΤο πηρε το μηνυμα 'τ' !\nΔεν ειμαστε μονο εμεις εδω που φωναζουμε για την εγγυηση, και ο κοσμος στις τραπεζες αυτα ρωταει: πως εξασφαλιζω τις καταθεσεις μου; τι εγγυηση εχω και απο ποιον ;\nΣημερα ημουνα σε μια τραπεζα και τα τηλεφωνα επεφταν το ενα μετα το αλλο! Οι καταθετες ψαχνουν εδω και μερες τροπους για να καθησυχαστουν .\nΤο θεμα ειναι να δουμε πως και ποτε θα περασει απο τη Βουλη το σχετικο νομοσχεδιο. Αν θα δινει μετρητα η ομολογα ( Θεος φυλαξει !)\nΑλλα πιστευω οτι τουλαχιστον βοηθαει ψυχολογικα.\nδημοσθενης 07/10/2008 19:19:37\nKeep Talking 07/10/2008 20:15:48\nΓιαννα; Η κυρια με τα μυρια; Που να βρει τοσες τραπεζες να τα κανει διασπορα ανα 100.000Ε αντε 200.000Ε εαν βαλει συνδικαιουχο και το συζυγο. Εξαλλου δεν θα καλυπτει εταιρικες καταθεσεις, αλλα μονο ιδιωτων.\nΓια την προστασια οικονομιων ζωης του κοσμου μιλαμε εδω - τουλαχιστον μιλαω εγω!\nδημοσθενης 07/10/2008 22:04:03\nΟ Χαζος του χωριου 08/10/2008 00:00:20


Αρμενιστής: Ο Άγιος Ιερομάρτυρας Μεθόδιος Επίσκοπος Πατάρων +20 Ιουνίου\nτον αμνό του Θεού, ύστερα δε θυσιαζόμενος, οδηγήθηκε στον Χριστό ως ζωντανή θυσία. Γι᾽ αυτό και κατακοσμήθηκε με διπλούς στεφάνους ο γενναίος υπερασπιστής της αλήθειας. Κι αφού έλαβε το τέλος με μαρτυρικά αίματα, αναπαύτηκε αιώνια.


Λόγος περί: Τα χρίσματα που καίνε\nΕχεις απόλυτο δίκιο σε όσα λες.Εκείνο που εξακολουθεί να με τρομάζει, δεν είναι τόσο οι εκλογές, όσο ο παλαιομοδίτικος τρόπος που εξακολουθούν να διεξάγονται. Λες και δεν πέρασε μια μέρα. Πολιτικοί περιφέρονται στους δρόμους κουβαλώντας τους υποψηφίους, λενε στα μικρόφωνα σαχλαμάρες, γελούν ή σουφρώνουν τα χείλη τους δήθεν προβληματισμένοι και δίπλα τους οι παρατρεχάμενοι της εξουσίας και απέναντι τους ανθρωπακια που τρέχουν να στους σφίξουν το χέρι, λες και τίποτα δεν έχουν αντιληφθεί, τίποτα δεν έχουν καταλάβει. Τί κρίμα που ζω σ αυτή τη χώρα που δε λέει να προχωρήσει...\nΠαντελής 29 Σεπτεμβρίου 2010 - 6:14 μ.μ.\nΡίτσα, τα έχω ζήσει σαν υποψήφιος τόσο σε δημοτικές όσο και σε εθνικές εκλογές, (αποτυγχάνοντας οικτρά και στις δυο περιπτώσεις). Δεν μπορώ να το ξαναπαίξω αυτό το παιχνίδι, τουλάχιστον όχι στο κοντινό μέλλον, και δεν μπορώ να το ξαναπαίξω γιατί οι όροι και οι στόχοι του παιχνιδιού είναι έξω από τα όσα θέλω και μπορώ. Πάντως υπάρχει (ευτυχώς) πεδίο προσφοράς στην κοινωνία και εκτός πολιτικής.


Ο ΔΙΚΤΥΟΥΡΓΟΣ Γάταρος Όλα όσα πρέπει να ξέρετε για τους πλειστηριασμούς ακινήτων | ΔΙΚΤΥΟΥΡΓΟΣ\n«Ηλεκτροσόκ» περιμένει τους ιδιοκτήτες ακινήτων που δεν αποπληρώνουν τα δάνειά τους στις τράπεζες, καθώς από τα τέλη Νοεμβρίου αναμένεται να ξεκινήσουν οι πρώτοι ηλεκτρονικοί πλειστηριασμοί.\nΣύμφωνα με νομικές πηγές, που έχουν γνώση της τραπεζικής πραγματικότητας, και τις οποίες επικαλείται το Αθηναϊκό-Μακεδονικό Πρακτορείο Ειδήσεων, οι πλειστηριασμοί θα αφορούν «τους στρατηγικούς κακοπληρωτές, αυτούς που διαθέτουν τα εισοδήματα και τα περιουσιακά στοιχεία που τους επιτρέπουν να αποπληρώσουν το δάνειο τους, αλλά συνειδητά επιλέγουν να μην το κάνουν, σε βάρος των τραπεζών και τελικά σε βάρος όσων πραγματικά αντιμετωπίζουν πρόβλημα».\nΟι ίδιες πηγές επισημαίνουν ότι «δεν υπάρχει ούτε ένας συνεργάσιμος δανειολήπτης που να μη βρήκε ανταπόκριση από τις τράπεζες».\nΣύμφωνα με το δημοσίευμα, οι δικαστικές εγγυήσεις που έχει ένας δανειολήπτης διατηρούνται και όσοι προστατεύονταν μέχρι σήμερα θα εξακολουθήσουν να προστατεύονται.\nΟι ίδιες πηγές δίνουν απαντήσεις σε κρίσιμα ερωτήματα που απασχολούν μεγάλο αριθμό δανειοληπτών γύρω από τους ηλεκτρονικούς πλειστηριασμούς και τους πλειστηριασμούς γενικότερα:\nΚαταρχάς για να γίνει πλειστηριασμός θα πρέπει να υπάρχει βεβαιότητα ότι κάποιος οφείλει συγκεκριμένο ποσό και ότι αρνείται να ανταποκριθεί στις υποχρεώσεις του. Ακριβώς για αυτό το λόγο ο νόμος προβλέπει συγκεκριμένες εγγυήσεις: Η Τράπεζα ή οι ιδιώτες, πριν κάνουν πλειστηριασμό, πρέπει να έχουν δικαστική απόφαση ή δικαστική διαταγή, που να δέχεται ότι ο οφειλέτης χρωστάει. Δεν μπορούν να κινηθούν αυθαίρετα. Για να εκδοθεί αυτή η δικαστική απόφαση ή η δικαστική διαταγή έχει προηγουμένως λάβει έγκαιρα γνώση ο οφειλέτης ώστε να μπορεί να υπερασπίσει αποτελεσματικά τη θέση του. Δεν γίνεται ο πλειστηριασμός ξαφνικά. Συνήθως, πριν γίνει ο πλειστηριασμός περνάει ένας τουλάχιστον χρόνος, για να εκδοθεί η δικαστική απόφαση ή η διαταγή πληρωμής. Στο διάστημα αυτό ο οφειλέτης μπορεί να αποδείξει ότι δεν χρωστάει ή ότι χρωστάει λιγότερο, και αν το αποδείξει και τον δικαιώσει το δικαστήριο, τότε δεν κινδυνεύει από πλειστηριασμό. Αν όμως οφείλει, τότε στο διάστημα αυτό μέχρι να εκδοθεί η απόφαση και να φτάσουμε στον πλειστηριασμό, έχει όλο το χρόνο στη διάθεσή του για να ζητήσει ρύθμιση των υποχρεώσεών του και να αποφύγει κάθε διαδικασία πλειστηριασμού. Επίσης, και σε όλη τη διάρκεια της αναγκαστικής είσπραξης, δηλαδή από την ειδοποίηση, την κατάσχεση και τον πλειστηριασμό, πάλι μεσολαβεί ένα χρονικό διάστημα 8 τουλάχιστον μηνών. Δηλαδή με βάση το δικαστικό μας σύστημα και όλες τις εγγυήσεις που υπάρχουν, ένας οφειλέτης έχει πολύ χρόνο στη διάθεσή του (γύρω στο 1,5 έτος) για να επεξεργαστεί λύσεις. Μπορεί επίσης να ζητήσει από το δικαστήριο να ακυρωθεί η εκτέλεση εάν έχει γίνει κάποιο ουσιαστικό ή και τυπικό λάθος από το δανειστή. Η Ελλάδα διαθέτει ένα δικαστικό και νομοθετικό πλαίσιο που διασφαλίζει πλήρως τους οφειλέτες.


Το ασήμι έχει χρησιμοποιηθεί από αρχαίους πολιτισμούς όπως ο αρχαίος ανατολικός λαός της Μικράς Ασίας, ο οποίος εξήγαγε αργύριο από αυτό που σήμερα μονοπετρα δαχτυλιδια swarovski είναι γνωστό ως Τουρκία. Το ασήμι χρησιμοποιείται επίσης από τους αρχαίους Σουμέριους της Μεσοποταμίας. τώρα Νότιο Ιράκ, όπου ανακαλύφθηκε μια ασημένια λύρα στο Βασιλικό Νεκροταφείο του Ur. Οι αρχαίοι Αιγύπτιοι αξιολόγησαν το ασήμι επειδή το θεωρούσαν σπάνιο. Πιστεύουν ότι το δέρμα των θεών αποτελούταν από χρυσό και τα οστά τους κατασκευάζονται από ασήμι. Ομοίως, στο αρχαίο σύστημα των Αζτέκων, τα πολύτιμα μέταλλα λέγεται ότι προέρχονταν από τους θεούς. Ο χρυσός αντιπροσώπευε τα περιττώματα των θεών του ήλιου και το ασήμι πίστευε ότι είναι τα περιττώματα των θεών της σελήνης. Αυτό το πολύτιμο υλικό προμηθεύτηκε για την Ισπανική αυτοκρατορία από τους conquistadors, μονοπετρα ιδιαιτερα που οδήγησαν στην ευρωπαϊκή εμπορική χρήση ασημένιων νομισμάτων. Με τη σειρά του, το νόμισμα των Ηνωμένων Πολιτειών της Αμερικής βασίστηκε στην αξία του αργύρου.


1η Σελίδα | Κι αν μέναμε στο Σύνταγμα;\nCategory Archives: 1η Σελίδα\nεπιστολή στο 23fl εργαζόμενου στην cosmote -»πολίτες ξυπνήστε»\n2.350 οικογένειες στο δρόμο επειδή ξαφνικά αποφάσισαν να κάνουν «οικονομία», ώστε να μη μειωθεί στο ελάχιστο το τεράστιο χρηματικό απόθεμα που υπάρχει! Επειδή είδαν ότι συμπαραστεκόμαστε στους 120 συναδέλφους μας σα να είμαστε οι ίδιοι απολυμένοι, σκέφτηκαν να μας απολύσουν όλους για να μπούμε στο πετσί του ρόλου.\nΠού είναι το απαράδεκτο υπουργείο εργασίας?? Να σημειωθεί ότι την προηγούμενη -για να μην πω την ίδια- μέρα μας υπόσχονταν μπόνους παραγωγικότητας (μιλάμε για καμμιά 200αριά ευρουλάκια, όχι τίποτα εκατομμύρια), υπογραφή συλλογικής σύμβασης, διαβεβαίωναν ότι δεν θα γίνει καμμία απόλυση, μας παρουσίαζαν τα εξαιρετικά αποτελέσματα της έρευνας ικανοποίησης πελατών και αλληλοσυγχαιρόμασταν που πηγαίνουμε τόσο καλά ως εταιρεία.\nΤο τάιμιγκ δεν ήταν τυχαίο, θέλουν να περάσουν το μήνυμα ότι μπορώ να σε «πατήσω» όποτε θέλω!!! Περιμένουμε από τους συνδρομητές μας ΣΤΗΡΙΞΗ, γιατί κι εμείς τους στηρίζουμε 13 χρόνια τώρα, όταν χάνουν ή μπλοκάρουν το κινητό, 13 χριστούγεννα, 13 πάσχα, 13 καθαρές δευτέρες, 13 25ες Μαρτίου, 13 28ες Οκτωβρίου, όλες τις εποχές του χρόνου, όλο το 24ωρο, σε 4.628 ξενύχτια, γαντζωμένοι πάνω στις κεραίες, στα σύνορα, με ό,τι καιρικές συνθήκες μπορείτε να φανταστείτε, ταξιδεύοντας για ώρες σε όλη την Ελλάδα, στα απομακρυσμένα νησιά,\nσε τηλεφωνικά κέντρα, στα καταστήματα, ερχόμενοι πολλές φορές αντιμέτωποι για χάρη της εταιρείας με την αγανάκτησή σας και δρώντας άμεσα για την εξυπηρέτηση του έλληνα συνδρομητή, αλλά με και την ευγνωμοσύνη σας, δίνοντας τον καλύτερο εαυτό μας σε περιπτώσεις εθνικής εγρήγορσης (βλ. Ολυμπιακούς 2004, Σεισμός Αθήνας, κ.ά.). Όπως λέει χαρακτηριστικά συνάδελφος, μας πήραν 20 χρονών παλληκαράκια, τους δώσαμε τα καλύτερα και πιο παραγωγικά μας χρόνια, φέραμε την εταιρεία με το σκληρό μόχθο μας στην 1η θέση, και αυτό είναι το Ευχαριστώ: Μέσα σε ένα βράδυ μας απολύουν όλους, 2.350 οικογένειες, μας πετάνε στο δρόμο, επειδή είμαστε ακριβοί (δηλ. πάνω από 500 ευρώ), για μην διακόψουμε την υπερεκτίναξη των κερδών τους. Εάν η πιο κερδοφόρα επιχείρηση «σκοτώνει» όλο το μόνιμο προσωπικό σε μία στιγμή, τι θα κάνετε όλοι εσείς οι υπόλοιποι???\nΣχολιάστε\t| posted in 1η Σελίδα\n120 ΑΠΟΛΥΣΕΙΣ δρομολογει η COSMOTE-ΑΣ ΑΠΑΝΤΗΣΟΥΜΕ\nΣύμφωνα με πληροφορίες, ο σύλλογος των εργαζομένων στην Cosmote πρότεινε το «πάγωμα» των 120 απολύσεων που δρομολογεί η εταιρεία και να ξεκινήσει από το σημείο μηδέν η διαβούλευση. Η πλευρά της διοίκησης αντέτεινε ότι το πρόγραμμα έχει ήδη παρουσιαστεί σε εργαζόμενους και πως ορισμένοι από αυτούς είτε έχουν συναινέσει να αποχωρήσουν λαμβάνοντας τις πρόσθετες παροχές είτε έχουν εκδηλώσει ενδιαφέρον συμμετοχής σε αυτό. Οι εργαζόμενοι ζήτησαν επίσης από την Cosmote να δεσμευτεί ότι δεν θα προχωρήσει στην εφαρμογή παρόμοιου προγράμματος απολύσεων εντός του 2011, κάτι που η διοίκηση της εταιρείας δεν αποδέχθηκε.\n6 Σχόλια\t| posted in 1η Σελίδα\nη αποθέωση του ΠΑΣΟΚ[σκηνές απείρου ΚΑΛΟΥΣ]\nAΝΑΛΥΤΙΚΟ ΡΕΠΟΡΤΑΖ ΑΠΟ ΤΗΝ ΑΠΕΡΓΙΑΚΗ ΚΙΝΗΤΟΠΟΙΗΣΗ ΤΗΣ 23 Φλεβάρη\nΣχολιάστε\t| posted in 1η Σελίδα, Αταξινόμητα


Media Converter SMI-110-S2ST80\n2.267,00 € (2.811,08 € συμπ. Φορου)\nMedia Converter SMI-110-S2ST40\n1.017,00 € (1.261,08 € συμπ. Φορου)\n908,00 € (1.125,92 € συμπ. Φορου)\nMedia Converter SMI-110-S2ST120\n2.467,00 € (3.059,08 € συμπ. Φορου)


fytorio kipos | ΠΕΤΡΙΔΟΥ Φυτώρια\nKeyword Analysis & Research: fytorio kipos\nfytorio kipos 1.51 0.6 3842 96 13\nfytorio 0.94 1 93 15 7\nkipos 1.78 0.4 7850 17 5\nKeyword Research: People who searched fytorio kipos also searched\nfytorio kipos 1.35 0.3 9170 90\nSearch Results related to fytorio kipos on Search Engine\nΡΟΔΙΑ. Τα άσπορα ρόδια είναι κόκκινα εξωτερικά, μεγάλα σε μέγεθος πολύ γλυκά. Εσωτερικά ο καρπός είναι μεγάλος και χωρίς σπόρους, πολύ γλυκά και χυμώδεις.\nΦΥΤΩΡΙΟ ΧΑΛΚΙΔΑ ΕΥΒΟΙΑΣ "AUTO ΚΗΠΟΣ" ΑΦΡΑΤΗΣ Ν. - ΛΩΛΗΣ Σ ...\nΠΡΟΪΟΝΤΑ - ΥΠΗΡΕΣΙΕΣ ΕΠΙΧΕΙΡΗΣΗΣ ΦΥΤΩΡΙΟ - ΑΝΘΗ - ΦΥΤΑ ΚΑΛΛΩΠΙΣΤΙΚΑ - ΑΝΘΟΦΟΡΑ ΦΥΤΑ ΕΜΠΟΡΙΑ ΦΥΤΩΝ ΕΜΠΟΡΙΑ ΑΝΘΟΦΟΡΩΝ ΦΥΤΩΝ ΕΜΠΟΡΙΑ ΚΑΛΛΩΠΙΣΤΙΚΩΝ ΦΥΤΩΝ\nΙδέες για να αξιοποιήσει το Internet ένα φυτώριο ...\nΑπλές ιδέες για το πως μπορεί ένα φυτώριο, μία γεωπονική επιχείρηση, ένα κέντρο κήπου, να αξιοποιήσει το Internet και να αυξήσει τις πωλήσεις.\nΠαγίδα για Σφήκες - Έντομα < Παγίδες Για Ζωύφια-Ποντίκια ...\nΗ εντομοπαγίδα είναι ένας ασφαλής και αποτελεσματικός τρόπος να εξοντώσετε τις σφήκες και τα διάφορα έντομα στους εξωτερικούς χώρους. Είναι κατάλληλη για\nΗ εταιρία μας, ΜΙΧΑΛΑΣ ΦΥΤΑ ΑΓ. Ο.Ε. αφορά την παραγωγή και τη διακίνηση φυτών κάθε ποικιλίας μέσα από ένα οργανωμένο δίκτυο φυτώριων στην Αμαλιάδα, στο νομό Ηλίας.Διακινούμε μοσχεύματα, σποριόφυτα, καλλωπιστικά φυτά ...\nΈνας πολύχρωμος κήπος γεμάτος αρώματα το Εμπορικό Φυτώριο ...\nΈνα από τα καλύτερα φυλαγμένα μυστικά της Αθήνας βρίσκεται σε μια έκταση σχεδόν 3 στρεμμάτων, στον αριθμό 75 της Ιεράς Οδού. Ο λόγος για το Εμπορικό Φυτώριο του Γεωπονικού Πανεπιστημίου Αθηνών, όπου όλοι οι κάτοικοι ...\nβουλωμενο σιφωνι | boylomeno sifoni\nτο χελωνακι ειναι μια μοναδικη ελληνικη πατεντα οπου ξεχναμε πια τις βουλωμενες βεραντες,μπαλκονια και αυλες,xelonaki monadikh patenta ,jexaste boylomena freatia stis ayles taratses, kai mpalkonia\nΣΤΟ ΔΑΣΟΣ…ΚΗΠΟΣ – Φυτώριο, Κατασκευές Πρασίνου ...\nΕπιχείρηση: Στο Δάσος…Κήπος – Φυτώριο – Κατασκευές πρασίνου – αυτόματο πότισμα Σταύρος Θεοδωράκογλου – Γεωπόνος ΤΕ Χρύσα Τσεσμετζή – Γεωπόνος ΤΕ Διεύθυνση: Λ. Αθ…\nΦΥΤΩΡΙΟ ΠΡΕΒΕΖΑ "ΟΜΟΡΦΟΣ ΚΗΠΟΣ" ΑΗΔΩΝΗΣ ΚΩΝΣΤΑΝΤΙΝΟΣ ...\nΠΡΟΪΟΝΤΑ – ΥΠΗΡΕΣΙΕΣ ΕΠΙΧΕΙΡΗΣΗΣ ΜΕΛΕΤΗ - ΣΧΕΔΙΑΣΜΟΣ ΚΗΠΩΝ ΚΑΤΑΣΚΕΥΗ - ΣΥΝΤΗΡΗΣΗ ΚΗΠΩΝ ΦΥΤΩΡΙΟ - ΕΙΔΗ ΚΗΠΟΥΡΙΚΗΣ ΠΑΡΑΓΩΓΗ – ΕΜΠΟΡΙΑ ΚΑΛΛΩΠΙΣΤΙΚΩΝ ΦΥΤΩΝ\nlampes led xaidari | Λάμπες led Χαιδάρι\nΓΕΡΑΓΩΤΗΣ Ηλεκτρολογικά είδη στο Αιγάλεω ασχολείται με πώληση ηλεκτρολογικού και ηλεκτρονικού υλικού απο το 1967.σκοπός μας η άμεση εξυπηρέτηση των πελατών που χρειάζονται οικονομική και σίγουρη λύση στο πρόβλημα ...


Διαθέσιμο το Microsoft Security Essentials 2 - Microsoft - Insomnia.gr\nΔιαθέσιμο το Microsoft Security Essentials 2\ndimitris2006 17/12/2010 05:40 μμ\nΚυκλοφόρησε σήμερα επίσημα η τελική έκδοση του Security Essentials 2, το οποίο αποτελεί τη δημοφιλή δωρεάν πρόταση από τη Microsoft στην κατηγορία των antivirus.\nΗ νέα έκδοση του προγράμματος φέρει δύο πολύ σημαντικές προσθήκες με πρώτη τη δυνατότητα ελέγχου ενός αρχείου ή φακέλου με δεξί κλικ. Επίσης, είναι πολύ σημαντικό για ένα antivirus πέρα από τη βασική προστασία, να μπορεί να εντοπίζει άγνωστες απειλές. Για το λόγο αυτό, το Security Essentials 2 έχει ενσωματωμένη τη λειτουργία heuristics, η οποία συναντάται ως επί το πλείστον σε μεγάλα εμπορικά antivirus.\nΝα σημειωθεί ότι το MSE 2 συνεργάζεται καλύτερα με το Firewall των Windows και τον Internet Explorer σε σχέση με την προηγούμενη έκδοση, ενισχύοντας έτσι την προστασία απέναντι σε απειλές που προέρχονται από το Internet. Επιπλέον υπάρχει ένα νέο χαρακτηριστικό εποπτείας δικτύου το οποίο χρησιμοποιεί την Windows Filtering Platform των Windows 7 και Vista.\nΗ αναβάθμιση στην καινούργια έκδοση μπορεί να γίνει αυτόματα πάνω από την ήδη εγκατεστημένη έκδοση του προγράμματος, ή χειροκίνητα μέσα από την επίσημη ιστοσελίδα.\nDownload: Microsoft Securrity Essentials 2\nσε σχεση με αλλες δημοφιλης επιλογες (για δωρεαν μιλαω παντα) δεν βλεπω τι παραπανω εχει να παρουσιασει (avast , avira , avg)....\nΓια εμένα είναι το καλύτερο και πιο ελαφρύ antivirus που έχει βγει ποτέ για pc.\nΠάω να κάνω αυτόματο upgrade μέσα από το πρόγραμμα και μου λέει ότι έχω την τελευταία έκδοση. Ενώ έχω την 1.0.2498.\nΞέχασα να πω, έχω 64άρια win7\nΚατέβασε το από το site που δίνει το άρθρο. Είναι αναβάθμιση. Πάντως πολύ καλό και ελαφρύ.\nΚαι σε μένα το ίδιο. Θα πρέπει να περιμένεις να σου εμφανίσει την ενημέρωση αυτόματα ή να το κατεβάσεις μόνος σου και να το περάσεις από πάνω.\nότι καλύτερο! βρηκα την υγειά μου με αυτό το antivirus! ειδικά σε παλιά pc είναι must!\nΚαι σε καινούρια είναι μια χαρά. Το έβαλα και εγώ.\nΓενικά το essentials είναι ότι καλύτερο έχω δοκιμάσει. Ουτε που καταλαβαίνεις ότι τρέχει...πανάλαφρο.\nΒέβαια το καλύτερο antivirus είναι η εμπειρία του χρήστη στο internet.\nΠλέον μπορείς να έχει απενεργοποιημένο το spynet;\nΣε windows 7, έχοντας απενεργοποιημένο το windows/microsoft update, κάνει αυτόματες ενημερώσεις;\nΤο έχω βάλει κι εγώ σε ένα laptop και έναν σταθερό C2D και μέχρι τώρα μου έχει αφήσει πολύ θετικές εντυπώσεις... Νομίζω ότι τα updates του MSE είναι χωριστά από το Windows Update...\nΑπο το 1998 που εχω δοκιμασει διαφορα,ειναι με διαφορά το καλυτερο.Μπραβο στην Microsoft γιατι οταν γινεται σωστη δουλεια πρεπει να αναγνωριζεται.\nΔηλαδη αν καποιος εχει kaspersky internet security 2011 θεωρειτε οτι επειδη το MSE ειναι πιο ελαφρυ (κατα πολυ) ειναι καλυτερο και το ιδιο αποτελεσματικο?\nΌχι, αλλά αν κάποιος βλέπει οτι η προστασία που του παρέχει του φαίνεται αρκετή και καλύπτεται με αυτή, ή τον έχει σώσει κάποια φορά απο μόλυνση έναντι άλλων προγραμμάτων, τότε αφού είναι δωρεάν και του κάθεται καλά στο σύστημα θα το προτιμήσει.\nΠαιδια οταν λετε ελαφρυ εννοειτε απο αποψη ram?? Γιατι αν ειναι να τρωει λιγη ram αλλα να αργει στο scaning αστο τοτε. Απο ενα eset ειναι καλυτερο, πιο γρηγορο δλδ?? Καθυστερει καθολου το pc ειδικα κατα το booting η γενικα κατα την καθημερινη χρηση του pc\nΕπαναφέρω το ερώτημά μου, με τονισμένα τα σημαντικά σημεία


CAFEMPORIO, PORTIOLI, ESPRESSO, ΕΣΠΡΕΣΣΟ, ΕΜΠΟΡΙΑ ΕΙΔΩΝ ΚΑΦΕ, ΓΚΙΟΛΑΣ, ΝΑΥΠΛΙΟ, ΑΡΓΟΛΙΔΑ\nΠΡΟΦΙΛ - PROFILE\nO ΚΑΦEΣ-ΑΒΟUT COFFEE\nEΠΙΚΟΙΝΩΝΙA - CONTACT\nΕισαγωγή - Εμπόριο\nAκολουθείστε μας και στο instagram\nΥψηλής ποιότητας Blend Espresso\nΜόνο οι καλύτερες ποιότητες των Arabica και Robusta (φυσικών και πλυμένων), προσεκτικά επιλεγμένες από τις πιο κατάλληλες περιοχές της γης, λαμβάνοντας υπόψη τον ιδανικό βιότοπο και τo κατάλληλο υψόμετρο, συνθέτουν την μοναδική μας «συμφωνία» των αρωμάτων. Εξαιρετικά «συστατικά» που πλημμυρίζουν τον ουρανίσκο με ευχάριστες γευστικές νότες και μεθυστική αίσθηση.\nΗ άμεση σχέση που διατηρούμε επιμελώς με επιλεγμένους παραγωγούς και εξαγωγείς και οι τακτικές επισκέψεις στις μεγάλες χώρες παραγωγής, για να ελέγχουμε συστηματικά την εφαρμογή των προτύπων μας, όσον αφορά την ετήσια παραγωγή και την προετοιμασία / επιλογή του καφέ, μας παρέχουν την δυνατότητα να επιτυγχάνουμε σταθερά επίπεδα ποιότητας, προσαρμοσμένη στους απαιτητικούς και συνάμα πιστούς οπαδούς του καφέ Portioli.\nΓια το κάθε είδος καφέ ακολουθείται η εξής διαδικασία:\n•Τεστ αξιολόγησης και ελέγχου των ετήσιων χαρακτηριστικών της κάθε παραγωγής\n•Έλεγχος και δοκιμή των πρώτων δειγμάτων καφέ για την έγκριση προμήθειας της συγκεκριμένης παραγωγής.\n•Αντίστοιχοι έλεγχοι πραγματοποιούνται και κατά την άφιξή των προϊόντων στην Ιταλία, πριν προχωρήσουμε στο καβούρδισμα.\nΜία σειρά από ολόκληρα φύλλα αγνού τσαγιού για ένα ζεστό χαλαρωτικό “break”. Σε τέσσερις επιλογές: Green Tea, Earl Grey, Ceylon και Chamomile Tea, που θα τις “ανακαλύψετε” μέσα σε χειροποίητα φακελάκια, 100% βιοδιασπώμενα.\nΠραγματοποιώντας ένα μακρύ ταξίδι, από τα υψώματα της Sri Lanka κατευθείαν στο φλιτζάνι μας, αυτά τα πολύτιμα φύλλα μας δίνουν ένα κλασικό τσάι. Με βαθύ πορτοκαλί χρώμα, το τσάι Ceylon έχει ένα δελεαστικό άρωμα μανταρινιού και μία εξαιρετικά ντελικάτη γεύση.\nΣυσκευασία 25 τεμαχίων\nEarl Grey Bergamotto\nΔιάσημο σε όλο τον κόσμο, αποτελεί το κατάλληλο ρόφημα για ένα ευχάριστο πρωινό ξύπνημα, χάρη στην φρουτώδη και αρωματική γεύση του. Το Earl Grey μας, προέρχεται από εξαιρετικής ποιότητος μαύρο τσάι, εμπλουτισμένο με άρωμα περγαμότου της Καλαύριας.\nΤο πλέον διάσημο και χαλαρωτικό τσάι από βότανα, που προέρχεται από τα όμορφα λουλούδια χαμομηλιάς. Ένα “μαγικό” ρόφημα για έναν ονειρεμένο ύπνο.\nΈνα υπέροχο τσάι που προέρχεται αποκλειστικά από μαλακά φύλλα της φυτείας. Έχει ένα ιδιαίτερα χαρακτηριστικό άρωμα αγριοκαστανιάς.


Απέρριψε ο Στουρνάρας τις προτάσεις ΠΑΣΟΚ και ΔΗΜΑΡ για τις ευπαθείς κοινωνικές ομάδες -“Αυξήσαμε τους φόρους για να γλιτώσουμε μισθούς και συντάξεις” - Πολιτική - Ειδήσεις NewsIt.gr\nΤελευταία ενημέρωση: 10.01.2013 | 18:56\nΠρώτη δημοσίευση: 10.01.2013 | 18:54 - Ο υπ. Οικονομικών χαρακτήρισε το φορολογικό, νομοσχέδιο δημοσιονομικής ανάγκης - "Εκπρόσωποι της αντιπολίτευσης ψελλίζουν περίεργα πράγματα που δεν στέκουν ούτε για πρωτοετείς φοιτητές"\nΟ κ. Στουρνάρας είπε πως "κάθε ευρώ φόρου που προβλέπεται στο φορολογικό νομοσχέδιο σώζεται από μισθούς και συντάξεις". Μισθοί και συντάξεις όμως που ήδη έχουν περικοπεί και έχουν γονατίσει τα ελληνικά νοικοκυριά.\nΜάλιστα, ο κ. Στουρνάρας απέρριψε τις τροπολογίες του ΠΑΣΟΚ και της ΔΗΜΑΡ, για ανακούφιση των ευπαθέστερων κοινωνικών στρωμάτων, λέγοντας πως το συνολικό τους κόστος ξεπερνά το 1 δισ. -ποσό που είναι αδύνατον να εξευρεθεί με άλλον τρόπο. Οπως είπε χαρακτηριστικά, “δεν είναι δυνατόν παραμονές του Euroworking Group και του ΔΝΤ, να προσθέτουμε 1 δισ. δαπάνες”.\n“Έχουμε προϋπολογίσει 80 εκατ. ευρώ για επίδομα θέρμανσης, ενώ οι αιτήσεις ανέρχονται σε 6 εκατ. Καλύπτουμε πάνω από το 85% του πληθυσμού” ανέφερε ο υπουργός Οικονομικών. Διαβάστε


Το «πρόβλημα» της πνευματικής ελίτ στην Ελλάδα: Εξαφανίστηκε την ώρα της κρίσης – Apopseis\napopseisfeatured, Ελλάδα, Ακαδημία Αθηνών, Ελληνική Κουλτούρα, Νίκος Κονομής, Φιλέλληνες\nFile Photo: Στιγμιότυπο από παλαιότερη εκδήλωση της Ακαδημίας Αθηνών. Ο πρόεδρος της Λουκάς Παπαδήμος (Δ) μιλάει στην τελετή υποδοχής του αντεπιστέλλοντος μέλους καθηγητή Χειρουργικής Θώρακος, Καρδιάς και Αγγείων του Πανεπιστημίου του Τέξας Hazim J. Safi (3Δ). ΑΠΕ ΜΠΕ, ΑΛΕΞΑΝΔΡΟΣ ΒΛΑΧΟΣ


Στο συνέδριο της ECA το PAOK Academy - PAOKFC\npaokfc.gr/Ακαδημίες/Στο συνέδριο της ECA το PAOK Academy\nΣτο συνέδριο της ECA το PAOK Academy\nΤο PAOK Academy επιμορφώνει τα στελέχη του και επενδύει στην τεχνογνωσία, εξ ου και παρακολούθησε διά ζώσης το εξαιρετικά ενδιαφέρον συνέδριο της Ένωσης Ευρωπαϊκών Συλλόγων (ECA) με θέμα την ανταλλαγή απόψεων και γνώσεων σχετικά με τη λειτουργία και την φιλοσοφία των ακαδημιών.\nΤο συνέδριο της ECA διεξήχθη στις 8 και 9 Μαρτίου στο Μπιλμπάο, σε συνεργασία με την Αθλέτικ Μπιλμπάο, που ήταν και η οικοδέσποινα, και συμμετείχαν σ΄ αυτό 52 εκπρόσωποι από 36 ομάδες, μεταξύ των οποίων κορυφαία κλαμπ, όπως η Μάντσεστερ Γιουνάιτεντ, η Ρόμα, η Ίντερ, η Λυών, η Μπενφίκα, η Σπόρτινγκ Λισαβόνας, η Σεβίλλη, η Βαλένθια, η Ατλέτικο Μαδρίτης. Το PAOK Academy εκπροσώπησε ο προπονητής Γιώργος Γκούρτσας, coordinator στις ηλικιακές κατηγορίες από Κ6-7 έως και Κ12.\nΟι διαλέξεις πραγματοποιήθηκαν σε συνεδριακό χώρο εντός του υπερσύγχρονου γηπέδου Σαν Μαμές, πραγματοποιήθηκε ξενάγηση στο προπονητικό κέντρο με δυνατότητα παρακολούθησης προπονήσεων των τμημάτων U12-U17 κι επιπλέον μετά το τέλος των προπονήσεων δόθηκε η δυνατότητα ανταλλαγής απόψεων με τους προπονητές των τμημάτων της ακαδημίας της Αθλέτικ Μπιλμπάο.\nΗ θεματολογία του συνεδρίου αφορούσε στους τομείς της Στρατηγικής και Φιλοσοφίας, της Οργάνωσης Ακαδημίας (το σχετικό στρατηγικό πλάνο παρουσίασε ο εκπρόσωπος της Χόφενχαϊμ), της Δομής Ακαδημίας (μίλησε επ’ αυτού ο εκπρόσωπος της Λιόν ) και της Μετάδοσης Αξιών (εκπρόσωπος της Αθλέτικ Μπιλμπάο).


Μπορούμε να επανακατασκευάσουμε ένα όργανο για ποικίλους λόγους. Οι λόγοι αυτοί μπορεί να είναι είτε αισθητικοί, είτε λειτουργικοί, είτε ηχητικοί. Οι δυνατότητες μετατροπής είναι ανεξάντλητες καθώς ασχολούμενος με την ολοκληρωτική κατασκευή τόσα χρόνια, μου είναι εύκολο να παρεμβαίνω σε μια ήδη υπάρχουσα κατασκευή και να την αλλάζω. Το μόνο εμπόδιο που υπάρχει είναι το κόστος. Αυτό μπορεί να γίνει πολύ υψηλό αν οι εργασίες θα είναι ιδιαίτερα δραστικές και σε πολλές περιπτώσεις ο πελάτης μετανιώνει και προτιμάει να αγοράσει μια νέα κιθάρα.\nΟι φθηνές εργασίες (μέχρι 200 ευρώ) επιβαρύνονται με 11 ευρώ αν δε θα συνδυάζονται με την εργασία του set up. Αυτή η επιβάρυνση είναι το κόστος για να λυθεί και να δεθεί το όργανο. Αν μου το φέρετε χωρίς χορδές η επιβάρυνση αυτή δεν ισχύει. Μη φέρετε όργανο χωρίς χορδές για εργασίες τρέμολο, αλλαγή ταστιέρας ή επισκευή βέργας.\nΠροσθήκη 22ου τάστου : 80 ευρώ. Υπάρχει πολύς κόσμος που ενώ κατά τα άλλα λατρεύει την κιθάρα του, τον ενοχλεί που της λείπει το 22ο τάστο (κάτι πολύ συνηθισμένο σε strat μοντέλα). Η λύση είναι η εξής: Αφαιρείται το κομματάκι του ξύλου της ταστιέρας από την εγκοπή του 21ου τάστου και έπειτα, κολλιέται νέο μεγαλύτερο, το οποίο και μορφοποιείται με τέτοιο τρόπο που η κιθάρα έχει πλέον 22 τάστα. Η αισθητική ατέλεια είναι από ελάχιστη έως μηδαμινή. Στις maple ταστιέρες στην τιμή προστίθενται 45 ευρώ για το λουστράρισμα του νέου κομματιού.\nΑλλαγή σχήματος headstock : 160 ευρώ. Επίσης μια εργασία που μου ζητάνε κάπως συχνά. Μπορώ να προσθέσω ή να αφαιρέσω ξύλο από το headstock σας και να του δώσω ό, τι μορφή μου ζητήσετε. Η τιμή περιλαμβάνει και το βερνίκι που θα ξαναμπεί, και αφορά maple headstocks. Αν θα πρέπει να χρησιμοποιήσω και χρώμα στο βάψιμο, υπάρχει επιβάρυνση 30 ευρώ. Αν θα μου ζητήσετε και binding (φιλέτο) γύρω από το νέο headstock, υπάρχει η σημαντική επιβάρυνση των 100 ευρώ. Οι αισθητικές ατέλειες μετά από μια τέτοια εργασία είναι από ελάχιστες μέχρι κάπως εμφανείς όταν η κιθάρα είναι βαμμένη με χρωματισμό που να μπορείς να διακρίνεις τα νερά του ξύλου. Σε αυτήν την περίπτωση, είναι σχεδόν αδύνατο να δέσει τέλεια η μια βαφή με την άλλη, οπότε για να είναι αποδεκτό το αποτέλεσμα σκιάζεται η περιοχή και δίνει μια αίσθηση ‘’sunburst’’. Αν στην επιφάνεια του headstock υπάρχει διακόσμηση με ξύλο άλλου τύπου σε καπλαμά, θα πρέπει να γίνει για την οριστική τιμή η διαδικασία της εκτίμησης.\nΜετατροπή radius της ταστιέρας : 65 ευρώ (συνδυαστική εργασία με την αλλαγή τάστων). Στην περίπτωση maple ταστιέρας υπάρχει επιβάρυνση 43 ευρώ για να ξαναβερνικωθεί.\nΑφαίρεση ξύλου από το πίσω μέρος της ταστιέρας : 65 ευρώ. Αν θέλετε ένα πιο λεπτό μανίκι.Πολλοί το αφήνουν άβαφο μετά γιατί τους αρέσει η αίσθηση (εμένα καθόλου!). Για να ξαναβαφτεί εκεί τοπικά κοστίζει 70 ευρώ χωρίς χρώμα και 100 ευρώ με χρώμα.\nScallop ταστιέρες. 6 ευρώ το κάθε τάστο. Στην περίπτωση maple ταστιέρας υπάρχει επιβάρυνση 45ευρώ για να ξαναβερνικωθεί. Για φωτογραφίες από πραγματοποιημένη εργασία πατήστε εδώ.\nToποθέτηση Fernandes sustainer kit : 175 ευρώ. Η εργασία συμπεριλαμβάνει όλα τα σκαψίματα και τρυπήματα που χρειάζονται για να τοποθετηθεί το σύστημα στην κιθάρα σας. Στις κιθάρες που η καμπίνα ηλεκτρικών είναι από πίσω, γίνεται προέκταση του μεγέθους της και κατασκευάζεται νέο καπάκι που ακολουθεί αυτήν την προέκταση, ώστε να είναι αόρατη η επέμβαση αισθητικά- να μην το καταλαβαίνεις ότι το σύστημα τοποθετήθηκε επιπρόσθετα. Για φωτογραφίες από πραγματοποιημένη εγκατάσταση πατήστε εδώ.\nΜετατροπές συστημάτων τρέμολο. Περίπτωση 1 : Από τύπου Fender σε τύπου Floyd Rose : 120 ευρώ (Αφαίρεση φωλιών παλαιού τρέμολο και κλείσιμο των τρυπών τους, αφαίρεση ξύλου για τοποθέτηση locking nut, εργασία κεντραρίσματος, σκαψίματα και τρυπήματα για το νέο τρέμολο). Περίπτωση 2 : Από τύπου Floyd Rose σε τύπου Fender : 170 ευρώ. (Αφαίρεση φωλιών παλαιού τρέμολο και κλείσιμο των τρυπών τους, κλείσιμο με παρόμοιο ξύλο των κενών στο σώμα και στο χώρο του nut, εργασία κεντραρίσματος, σκάψιμο και τρύπημα για τοποθέτηση νέου τρέμολο, κατασκευή νέου nut, εργασίες βαφής-αισθητικής αποκατάστασης). Για φωτογραφίες από πραγματοποιημένη εγκατάσταση πατήστε εδώ. Περίπτωση 3 : Από τύπου Fender σε τύπου Fender με διαφορετικές απαιτήσεις εγκατάστασης : 45 ευρώ (κλείσιμο τρυπών, εργασία κεντραρίσματος, τρύπημα, τοποθέτηση, ελαφριά αισθητική αποκατάσταση). Θα υπάρχει επιβάρυνση 35 ευρώ στην περίπτωση που θα χρειαστεί σοβαρή αισθητική αποκατάσταση (π.χ τα WilkinsonVS-100 δεν καλύπτουν τις παλιές τρύπες ενός εξάβιδου τρέμολο. Περίπτωση 4 : Από τύπου Floyd Rose σε τύπου Floyd Rose με διαφορετικές συνθήκες εγκατάστασης : 45 ευρώ (εργασία κεντραρίσματος, ελαφρό routing και αισθητική αποκατάσταση αν χρειαστεί, τοποθέτηση νέου τρέμολο). Οι τιμές αυτές δεν συμπεριλαμβάνουν και την εργασία του set up.\nΑλλαγή ταστιέρας : 550 ευρώ. Η τιμή συμπεριλαμβάνει και το κόστος του ξύλου (plain maple, ebony, rosewood), τα τάστα και τις κουκίδες διακόσμησης. Δε δουλεύω με έτοιμες ταστιέρες - προτιμάω να τις φτιάχνω από το μηδέν μόνος μου. Αυτός είναι ο μόνος σίγουρος τρόπος να επιστρέψει πίσω στο όργανο ταστιέρα ολόιδια με αυτήν που βγήκε, χωρίς περιορισμούς διαστάσεων και πάχους κτλ.. Αυτή την εργασία την κάνουμε είτε γιατί μια ταστιέρα δεν έχει αρκετό πάχος και πρέπει να ισιώσει, ή επειδή ο πελάτης θέλει αλλαγή για αισθητικούς και ηχητικούς λόγους (π.χ. αλλάζοντας μια ταστιέρα από rosewood σε maple ο ήχος πριμάρει, ανοίγει και αποκτάει πολύ περισσότερο ‘’σκάσιμο’’). Η τοποθέτηση binding (φιλέτο) επιβαρύνει με 35 ευρώ. Η τοποθέτηση διαφορετικής διακόσμησης από κουκίδες κοστολογείται στη σελίδα με τα inlays.\nΑποκατάσταση λειτουργίας trussrod (εσωτερικής βέργας) - neck reconstruction. Ένα μανίκι που δε ρυθμίζεται είναι ο εφιάλτης που φοβόμαστε για όλα τα όργανα της κατηγορίας μας. Η κακή θέση ενός μανικιού θα μας δώσει μια κιθάρα ή μπάσο με κακή άνεση παιξίματος, άσχημα τριξίματα, και πολύ κακό κούρδισμα. Αν το όργανο είναι φθηνό, τότε καλύτερο θα είναι να βρεθεί άλλο μανίκι, ή να το πουλήσουμε. Αν όμως αξίζει να το επισκευάσουμε τότε έχουμε να αντιμετωπίσουμε μια από τις σοβαρότερες εργασίες αυτής της σελίδας. Η εσωτερική βέργα είναι θαμμένη στο κέντρο του ξύλου της ταστιέρας και για να βγει από εκεί μέσα πρέπει να γίνουν ‘’ανασκαφές’’. Βέβαια υπάρχουν και περιπτώσεις που η ζημιά μπορεί να φτιαχτεί χωρίς πολλή φασαρία, δουλεύοντας από τη μεριά που υπάρχει το παξιμάδι συμπίεσης και αποσυμπίεσης (trussrod nut). Σε αυτήν την περίπτωση κοιτάμε να δώσουμε κι άλλη ζωή στη βέργα, επεκτείνοντας τα σπειρώματά της, και συνεπώς τη δράση της. Αυτή είναι μια νέα επισκευαστική προοπτική που εφαρμόζεται με εργαλεία που ανακαλύφθηκαν πρόσφατα. Η εργασία επέκτασης σπειρωμάτων της εσωτερικής βέργας στοιχίζει 50 ευρώ άμα πετύχει και 20 ευρώ άμα αποτύχει. Μοιράζομαι το κόστος της αποτυχίας, και είναι από τις ελάχιστες εργασίες που δεν μπορώ να ξέρω πόσο θα αποδώσει πριν την εφαρμόσω. Γιατί το παξιμάδι της βέργας είναι πολύ βασικός ύποπτος για τη μη λειτουργία της αλλά όχι ο μόνος. Απλά, καλό είναι να κάνουμε αυτό πρώτα γιατί τις περισσότερες φορές η ιστορία τελειώνει εκεί χωρίς άλλα προβλήματα. Η επέκταση σπειρωμάτων μπορεί να γίνει μόνο σε μονές βέργες και όχι σε διπλές. Τώρα, αν πρέπει οπωσδήποτε να εγχειρίσουμε το μανίκι, το κόστος διαφέρει αναλόγως τι θα πρέπει να διαταράξουμε. Στα περισσότερα όργανα η βέργα βρίσκεται κάτω από την ταστιέρα, που σημαίνει ότι αυτή πρέπει να φύγει από το μανίκι. Για να φύγει πρέπει να την ξεκολλήσουμε, αφού πρώτα βγουν όλα τα τάστα. Μετά αφαιρείται το ξύλο που πρεσάρει τη βέργα και τέλος η ίδια η βέργα. Από ό, τι μπορεί να καταλάβει κανείς, το κόστος ανά περίπτωση διαφέρει γιατί δε μπορώ να ξέρω τι θα κρατήσω από αυτά που θα βγάλω και τι όχι. Επίσης παίζει μεγάλο ρόλο αν σε αυτή τη διαδικασία θα έχουμε να αντιμετωπίσουμε και ένα στραβό μανίκι. Για μένα, αν το όργανο έχει στραβώσει, καλό είναι να μπει νέα ταστιέρα που θα συμβάλει στο γενικό ‘’ίσιωμα’’ της εφαρμογής. Η παλιά ταστιέρα έχει μάθει να στραβώνει, και στη δουλειά μου συνηθίζουμε να λέμε ‘’το ξύλο θυμάται’’. Πιο ανώδυνα είναι τα πράγματα για τις Fender που η βέργα είναι θαμμένη όχι κάτω από την ταστιέρα, αλλά από το πίσω μέρος του μανικιού, κάτω από αυτή τη μακριά ξύλινη σκούρα γραμμή πάχους 5-6 χιλιοστών. Σε αυτή την περίπτωση, αφαιρείται αυτή η γραμμή και ο ξύλινος σκούρος κύλινδρος που φυλακίζει το παξιμάδι της βέργας στο headstock (αυτός αφαιρείται και στην απλή επισκευή επέκτασης σπειρωμάτων). Στις Fender δε θα πειράξουμε την ταστιέρα αν το αποτέλεσμα αποκατάστασης της βέργας είναι τέτοιο που ισιώνει πανεύκολα το μανίκι, και δε μας φοβίζει για τη μελλοντική προοπτική του οργάνου. Αφού αποκαταστήσω τα προβλήματα ανατοποθετώ τα υλικά και βερνικώνω- βάφω το όργανο όσο χρειάζεται για να είναι αισθητικά εντάξει. ΣΕΝΑΡΙΑ ΤΙΜΩΝ. Περίπτωση 1 : Γίνεται αφαίρεση της ταστιέρας, των τάστων και της βέργας. Το ξύλο του μανικιού ισιώνει και κατασκευάζεται νέα ταστιέρα για να συμπληρωθεί και από εκεί το ίσιωμα. Τοποθετείται καινούρια βέργα, η νέα ταστιέρα, τοποθετούνται νέα τάστα και γίνεται αισθητική αποκατάσταση. Τιμή 600 ευρώ. Περίπτωση 2 : Γίνονται οι ίδιες εργασίες με την Περίπτωση 1, αλλά ξανατοποθετείται η παλιά ταστιέρα (γιατί το μανίκι δεν ήταν πολύ στραβό). Τιμή 440 ευρώ. Περίπτωση 3 :Fender όργανο που αφαιρείται η πίσω ξύλινη λωρίδα, ο κύλινδρος σφραγίσματος του παξιμαδιού και η βέργα. Τοποθετείται νέα βέργα, ξανασφραγίζεται, και κάνουμε αισθητική αποκατάσταση. Τιμή 250 ευρώ. Αν όμως το όργανο είναι πολύ στραβό, θα πρέπει να αλλάξουμε και την ταστιέρα, οπότε έχουμε και πάλι την τιμολόγηση της Περίπτωσης 1. Σε όλα αυτά τα σενάρια οι τιμές συμπεριλαμβάνουν και τα υλικά (ταστιέρες, τάστα, εσωτερικές βέργες και κουκίδες διακόσμησης). Αν η διακόσμηση δεν αφορά κουκίδες, υπάρχει επιβάρυνση με τις τιμές που αναφέρονται στη σελίδα με τα inlays.\nΜετατροπή σε Fretless : Κρατώντας την ίδια ταστιέρα (γεμίζω τις εγκοπές με φιλέτα ξύλου maple) 100 ευρώ χωρίς βερνίκωμα και 200 ευρώ με πέρασμα κυανακρυλικής ή εποξικής υπόστρωσης ώστε να σκληρύνει όσο είναι δυνατό η επιφάνεια. Για μετατροπή όπου θα τοποθετήσουμε νεα ταστιέρα θα πρέπει να προηγηθεί η εργασία της εκτίμησης.\nΓια Jem Style Handle , 70 ευρώ το routing και η βαφή 50 ευρώ χωρίς χρώμα και 80 ευρώ με χρώμα.


PC NEA: Ανθρωπιστική Εκστρατεία για τους Πληγέντες στις Φιλιππίνες από τον Εκπαιδευτικό Όμιλο Ξυνή\nΟ Εκπαιδευτικός Όμιλος ΞΥΝΗ, στο πλαίσιο της Εταιρικής Κοινωνικής Ευθύνης, πραγματοποιεί ανθρωπιστική εκστρατεία για τους πληγέντες. Η πρωτοβουλία εντάσσεται στο Πρόγραμμα Κοινωνικής Ευθύνης του Ε.Ο.ΞΥΝΗ στο πλαίσιο του Προγράμματος «Στηρίζω» 2013.\nΗ αποστολή ανθρωπιστικής βοήθειας καθίσταται επιτακτική, αφού υπάρχει μεγάλη ανάγκη για τη συγκέντρωση ειδών που θα καλύψουν τις άμεσες ανάγκες των πληγέντων. Ο Εκπαιδευτικός Όμιλος ΞΥΝΗ, αναλαμβάνει να συντονίσει κάθε δυνατή ενέργεια και κάθε πρωτοβουλία προκειμένου να συγκεντρώσει και να αποστείλει φάρμακα στις τοπικές πληγείσες αρχές.\nΌσοι ενδιαφέρονται να προσφέρουν βοήθεια στους πληγέντες από τον τυφώνα Χαϊγιάν, θα μπορούν να προσκομίζουν τα φάρμακα που έχουν συγκεντρώσει στις εγκαταστάσεις του Ε.Ο.ΞΥΝΗ στην Αθήνα και τη Θεσσαλονίκη στις 13 Δεκεμβρίου, 9.00-21.00.\n-Αθήνα: Πατησίων 31, 2105279500\n-Πειραιάς: Φίλωνος 39, 2104120313\n-Γλυφάδα: Λ.Βουλιαγμένης 57, 2109640117\n-Θεσσαλονίκη: Εγνατία 2-4, 2310552406\nΣας καλούμε να συμμετέχετε ενεργά στην ιδιαίτερα ευαίσθητη αυτή προσπάθεια. Είμαστε βέβαιοι ότι με τη στήριξή σας θα επιτύχουμε το καλύτερο δυνατό αποτέλεσμα.\nΗ δράση είναι υπό την Αιγίδα της Unesco, χορηγός της εκστρατείας είναι η φαρμακευτική εταιρεία Target Pharma, ενώ χορηγοί επικοινωνίας είναι εταιρεία DPG Digital Marketing, ο ραδιοσταθμός Alpha 98.9, η ιστοσελίδα Livemedia.gr, η εφημερίδα και το portal Aggelioforos.gr, η εταιρεία iTech4u, το περιοδικό Soul Magazine, το περιοδικό και το portal About Thessaloniki, το Ora Θεσσαλονίκη, το Athensmagazine.gr, το portal Thestival.gr και το portal Inculture.gr.\nΠληροφορίες: ΙΕΚ ΞΥΝΗ, Βαλαωρίτου 9, Θεσσαλονίκη, τηλ.: 2310552406, iek@xinis.net, http://www.xinis.edu.gr


Εορτολόγιο: Ποιοι γιορτάζουν σήμερα Δευτέρα 20 Ιουλίου | Ελλάδα Ειδήσεις\nΓΡΑΦΕΙ: THETOC TEAM published 20 Ιουλ. 20 (07:13) | update: 20 Ιουλ. 20 (11:24)\nΣήμερα, Δευτέρα 20 Ιουλίου, είναι του Προφήτη Ηλία.\nΑυτό σημαίνει πως γιορτάζουν ο Ηλίας και η Ηλιάνα (Λιάνα).\nΕορτολόγιο: Ποιοι γιορτάζουν σήμερα, Σάββατο 29 Μαΐου


Infiniti: Concept ηλεκτρικό όχημα βασιμένο στην τεχνολογία του Nissan Leaf 2018 Infiniti: Concept ηλεκτρικό όχημα βασιμένο στην τεχνολογία του Nissan Leaf 2018\nΤο Prototype 9, ένα concept ηλεκτρικό όχημα παρουσίασε η Infiniti, το οποίο φαίνεται να έρχεται με τεχνολογία δανεισμένη από το Nissan Leaf 2018.\nΗ παρουσίαση έγινε στο 2017 Pebble Beach Concours d’Elegance στην California και απ’ότι φαίνεται θα παραμείνει μόνο μια ιδέα που μάλλον δεν θα φτάσει στην παραγωγή.\nH Infiniti αποτελεί την πολυτελή φίρμα της Nissan και σε αντίθεση με τη Nissan, δεν έχει κάποιο ηλεκτρικό μοντέλο. Το μικρό ρετρό όχημα φαίνεται να έχει τεχνολογία δανεισμένη από το δεύτερης γενιάς μοντέλο Nissan Leaf, το οποίο θα παρουσιαστεί τον επόμενο μήνα.\nΤο MotorTrend αποκάλυψε ότι τα τεχνικά χαρακτηριστικά του πρωτότυπου μοιάζουν πολύ με εκείνα του νέου Nissan Leaf, με ένα ηλεκτροκινητήρα 148 ίππων, κίνηση στους πίσω τροχούς, επιτάχυνση 0-60 μίλια ανά ώρα σε λιγότερο από 5.5 δευτερόλεπτα και τελική ταχύτητα περιορισμένη σε 105 μίλια ανά ώρα, ενώ έχει μπαταρία χωριτηκότητας 30 kWh.\nΤο ερώτημα είναι εαν η Nissan θα εξελίξει και άλλα ηλεκτρικά οχήματα πέραν του νέου Nissan Leaf, και εαν θα δημιουργήσει ένα ηλεκτρικό Infiniti sedan ικανό να ανταγωνιστεί την Tesla και τις άλλες ηλεκτρικές προτάσεις από premium Γερμανούς κατασκευαστές.\nΠροηγούμενες δημοσιεύσειςΑυτόνομο mini λεωφορείο υιοθετεί το ΆρλινγκτονΕπόμενες δημοσιεύσεις3Μ: Αόρατα μηνύματα στις πινακίδες για τα αυτόνομα οχήματα


Νεκρή ηλικιωμένη από αναθυμιάσεις ενώ προσπαθούσε να ζεσταθεί – Δεν κρυώνουν στην Ελλάδα λέει ο Άδωνις Γεωργιάδης – netakias\nΝεκρή ηλικιωμένη από αναθυμιάσεις ενώ προσπαθούσε να ζεσταθεί – Δεν κρυώνουν στην Ελλάδα λέει ο Άδωνις Γεωργιάδης\nΤραγωδία στην Κρήτη. Χωρίς τις αισθήσεις της έβγαλαν οι πυροσβέστες από το σπίτι της στο Ηράκλειο μια ηλικιωμένη γυναίκα το πρωί της Τρίτης.\nΗ Πυροσβεστική έσπευσε με 3 οχήματα και 9 άνδρες στο σπίτι στην οδό Μονής Παλιανής, στο κέντρο του Ηρακλείου και έβγαλε έξω την 85χρονη γυναίκα που ήταν αναίσθητη, πιθανότατα λόγω αναθυμιάσεων από φωτιά σύμφωνα με το cretalive.gr.\nΤην ηλικιωμένη παρέλαβε το ΕΚΑΒ, ωστόσο σύμφωνα με τις πληροφορίες ήταν ήδη αργά, καθώς η άτυχη γυναίκα είχε αφήσει την τελευταία της πνοή.\nΓεωργιάδης: Δεν κρυώνει ο κόσμος σήμερα\nΑκόμη, απαντώντας σε σχετικό ερώτημα είπε: «Δεν κρυώνει ο κόσμος σήμερα. Η επιδότηση στο πετρέλαιο θέρμανσης είναι τριπλάσια από ό,τι την εποχή του ΣΥΡΙΖΑ. Ο κόσμος έχει μια κυβέρνηση που είναι στο πλάι του συνεχώς».\nΟ ίδιος σημείωσε πως «δεν είναι ώρα τώρα για το “Τσοβόλα, δώστα όλα”. Δεν είναι αυτή η στιγμή. Την ημέρα που ανακοινώσαμε τα μέτρα, οίκος αξιολόγησης αναβάθμισε την Ελλάδα και πλέον είμαστε μισό βήμα πριν από την επενδυτική βαθμίδα. Ξέρουμε σήμερα ότι όταν οι οίκοι αξιολόγησης σε βάλουν «στο μάτι», δεν έχει ούτε νταούλια ούτε ζουρνάδες. Πρέπει να είμαστε σοβαροί», ενώ αργότερα υπογράμμισε πως «δεν θα τινάξουμε την χώρα στον αέρα για κανέναν».\nΆδωνις Γεωργιάδης: «Δεν κρυώνει ο κόσμος στην Ελλάδα» pic.twitter.com/PRlDE6P8Nh\n— Τουίτερ TV (@ertflix) March 21, 2022\nPosted in Σιχαμένοι έλληνεςTagged ΑΔΩΝΙΣ ΓΕΩΡΓΙΑΔΗΣ,ΜΑΓΚΑΛΙ\nΠροηγούμενο «Υπόθεση λογοκλοπής» της Ελένης Τσερεζόλε\nΕπόμενη Max Blumenthal – Greyzone: Προβοκάτσια νεοναζί του Τάγματος του Αζόφ το χτύπημα σε γυναικόπαιδα στο Θέατρο της Μαριούπολης;\n22 Μαρτίου 2022 στο 11:31\nΠαράθεμα: Νεκρή ηλικιωμένη από αναθυμιάσεις ενώ προσπαθούσε να ζεσταθεί – Δεν κρυώνουμε στην Ελλάδα λέει ο Άδωνις Γεωργιάδης - www.prototupo.gr


CESARE PACIOTTI JEWELS - CESARE PACIOTTI JEWELS Mod. JPCL1605B - JPCL1605B -\n649.468 ΠΡΟΪΟΝΤΑ - 52.519 ΚΩΔΙΚΌΣ - 41.451 EAN\nJPCL1605B - CESARE PACIOTTI JEWELS Mod. JPCL1605B\n121,00 € Εγγραφεíτε για να δεíτε την τιμη χονδρικης\nCESARE PACIOTTI JEWELS Mod. JPCL1605B


Δεύτερος γύρος για το Σούνιο | Η ΚΑΘΗΜΕΡΙΝΗ\n12.12.2020 • 07:52\n«Δεν έχω τίποτα να κρύψω», επιμένει ο Αλέξης Τσίπρας σχετικά με την κατοικία που νοικιάζει στο Σούνιο. Σε συνέντευξη που παραχώρησε στον ΑΝΤ1, ο πρόεδρος του ΣΥΡΙΖΑ αναφέρθηκε στη γνωριμία του με τον ιδιοκτήτη του σπιτιού που έγινε –όπως διευκρίνισε– ύστερα από συνομιλία που είχε με ιδιοκτήτη ταβέρνας της περιοχής στον οποίο γνωστοποίησε ότι έψαχνε να νοικιάσει ένα σπίτι. «Το συγκεκριμένο ακίνητο, επαναλαμβάνω, ήταν για 10 χρόνια, με μια αγγελία πώλησης και ενοικίασης, ανεκμετάλλευτο», ανέφερε ο Αλέξης Τσίπρας και συμπλήρωσε πως «ήταν για μένα μια πολύ σημαντική δυνατότητα που είχα, ιδίως τις δύσκολες μέρες που ήμουν πρωθυπουργός, η οικογένειά μου να είναι κοντά. Και μου είπε ο άνθρωπος αυτός (ο ιδιοκτήτης) ότι “εγώ ούτως ή άλλως ήθελα να κάνω μια ανακαίνιση του σπιτιού προκειμένου να βρω τη δυνατότητα να βρω αγοραστή γιατί έτσι όπως είναι δεν μπορώ να βρω αγοραστή”». O πρόεδρος του ΣΥΡΙΖΑ επανέλαβε πως το παλαιό σπίτι το νοίκιαζε 3.600 ευρώ τον χρόνο και το νέο 6.000 ευρώ.\nΟι διευκρινίσεις που έδωσε ο τέως πρωθυπουργός προκάλεσαν νέα ερωτήματα στη Ν.Δ.: «Σύμφωνα με τον κ. Τσίπρα, λοιπόν, ένας καλός ταβερνιάρης τού γνώρισε έναν καλό άνθρωπο, ο οποίος εξαντλώντας τα όρια της καλοσύνης του δέχθηκε να ανακαινίσει ο ίδιος τη βίλα του και ύστερα να του τη νοικιάσει. Δέχτηκε, μάλιστα, να ξοδέψει για τις επισκευές περισσότερα από όσα θα περιμένει να εισπράξει από τα ενοίκια στα επόμενα χρόνια. Και όλα αυτά, ενώ το σπίτι είχε βγει προς πώληση για 1,2 εκατομμύριο ευρώ!». Από τη «γαλάζια» παράταξη συμπλήρωσαν πως «όσο για τη δικαιολογία ότι 500 ευρώ τον μήνα αντιστοιχούν, σήμερα, σε μια παραθεριστική κατοικία 141 τετραγωνικών, με ένα στρέμμα κήπου και μπροστά τη θάλασσα, τι να σχολιάσει κανείς. Αρκεί μια ματιά στις τρέχουσες τιμές του Σουνίου, για να ξεσπάσει σε γέλια με τα αστεία επιχειρήματα του κ. Τσίπρα».\nΗ πολιτική κόντρα αναμένεται να συντηρηθεί μέχρι και την ημέρα ψήφισης του προϋπολογισμού, αφού ο πρόεδρος του ΣΥΡΙΖΑ προκάλεσε τον πρωθυπουργό: «Θα δώσει στη δημοσιότητα ο κ. Μητσοτάκης το ενοίκιο στο σπίτι όπου διαμένει στον Λυκαβηττό; Να μάθουμε πόσα πληρώνει, αν πληρώνει, πού τα πληρώνει, σε ποιον τα πληρώνει. Θα το δώσει; Γιατί δεν απαντά;». Η απάντηση ήρθε από τον Στέλιο Πέτσα, ο οποίος ξεκαθάρισε πως «επί σειράν ετών η κυβέρνηση ΣΥΡΙΖΑ έκανε φύλλο και φτερό όλα τα στοιχεία της οικογένειας του πρωθυπουργού, όλα τα ελεγκτικά σώματα που ασχολήθηκαν με αυτό, μήπως και βρουν κάτι. Τελικά ο έλεγχος γραμμή γραμμή έκλεισε χωρίς να βρεθεί τίποτα. Ολα τα στοιχεία του πρωθυπουργού είναι στο φως». Ο κυβερνητικός εκπρόσωπος συμπλήρωσε πως «το σπίτι όπου διαμένει στον Λυκαβηττό είναι ιδιόκτητο και δηλώνεται εδώ και πάρα πολλά χρόνια στο “πόθεν έσχες”».\nΟ Αλέξης Τσίπρας προανήγγειλε ότι ο ΣΥΡΙΖΑ θα φέρει τροπολογία στη Βουλή, που θα υποχρεώνει βουλευτές και υπουργούς να δηλώνουν στο «πόθεν έσχες» όχι μόνο το ύψος των δανείων τους, αλλά και όλη την πορεία τους.


Γκροσβάλζερταλ - Βικιπαίδεια\nΤο Γκροσβάλζερταλ από το Στάιν Ζόνταγκ\nΗ Μεγάλη Κοιλάδα Βάλζερ (γερμανικά: Großes Walsertal, Großwalsertal) βρίσκεται στο αυστριακό κρατίδιο Φόραρλμπεργκ. Πρόκειται για μια πλευρική κοιλάδα του Βάλγκαου και εκτείνεται από εκεί βόρεια στο ορεινό κέντρο της χώρας. Το τέλος της κοιλάδας συνορεύει με το δάσος Μπρέγκεντς.\nΤο όνομα της κοιλάδας προέρχεται από τους Βάλζερ, οι οποίοι μετακινήθηκαν εδώ από το Βαλέ τον 13ο αιώνα.\n1.1 Τοποθεσία και τοπίο\n3 Πάρκο Βιόσφαιρας Γκρόσες Βάλζερταλ\nΤοποθεσία και τοπίο[Επεξεργασία | επεξεργασία κώδικα]\nΗ κοιλάδα Γκρόσες Βάλζερταλ βρίσκεται στις βόρειες Ασβεστολιθικές Άλπεις μεταξύ των υποομάδων της οροσειράς του δάσους του Μπρέγκεντς (στα βόρεια) και των βουνών Λεχκουέλεν (στα νότια και στα ανατολικά).\nΟ ποταμός Λουτς ρέει μέσω της αλπικής κοιλάδας κοπής περίπου 25 χλμ. Ειδικά ο βορράς, ο οποίος εξακολουθεί να ανήκει στη ζώνη φλις, παρουσιάζει τους τυπικούς μικροκυκλικούς και στρογγυλεμένους παραποτάμους και τις δευτερεύουσες κοιλάδες.\nΚοινότητες[Επεξεργασία | επεξεργασία κώδικα]\nΟι περισσότεροι δήμοι της κοιλάδας βρίσκονται στη βόρεια πλευρά της κοιλάδας.\nΑπό την αρχή της κοιλάδας, οι κοινότητες κατά μήκος της είναι:\nΤο τμήμα Ζονντάγκερ του Μπουχμπόντεν βρίσκεται επίσης βόρεια του ποταμού και αυτός ο δήμος καλύπτει όλο το άκρο της κοιλάδας.\nΝότια του Λουτς βρίσκεται:\nΠανόραμα του Μπλονς και του Γκροσβάλζερταλ (άποψη από το Ράγκαλ) τον Νοέμβριο του 2011\nΟ δρόμος Φασίνα (πρώην γνωστός ως Bundesstraße 193, τώρα γνωστός ως L 193) οδηγεί μέσω της κοιλάδας σε μια δυτική πλαγιά. Στο Πέρασμα Φασίνα στα 1485 μέτρα πάνω από την επιφάνεια της θάλασσας, ο δρόμος φεύγει από την κοιλάδα και κατεβαίνει μέσω του Νταμίλς στο Άου στο δάσος Μπρέγκεντς.\nΤο Σαντόναπας στο τέλος της κοιλάδας οδηγεί στο Χίντερβαλντ κοντά στο Ρέχμεν (δήμος Άου) μέσω ενός μονοπατιού πεζοπορίας.\nΑπό το 2004, το πολιτιστικό φεστιβάλ Walserherbst διεξάγεται κάθε δύο χρόνια. Για τρεις εβδομάδες, το φεστιβάλ προσφέρει συναντήσεις με τη σύγχρονη τέχνη και τον πολιτισμό στη μέση του Γκροσβάλζερταλ. Το πρόγραμμα περιλαμβάνει λογοτεχνία, κινηματογράφο, μουσική, θέατρο, εκθέσεις και εργαστήρια. Η αυτοπροσωπογραφία του φεστιβάλ χαρακτηρίζεται από «ανοιχτότητα στις νέες ιδέες με τη χαρά της συνάντησης των ανθρώπων». Αυτή η περιγραφή επελέγη επειδή η πολιτιστική ανταλλαγή ήταν πάντα καθοριστική συνιστώσα της εθνοτικής ομάδας Βάλζερ που ζούσε εκεί αφού μετανάστευσε από το Βαλέ μερικούς αιώνες πριν.\nΗ κοιλάδα του Μεγάλου Βάλζερ και τα ορειβατικά χωριά της αποτελούν μέρος της πρωτοβουλίας της Αυστριακού Αλπικού Συλλόγου για την προώθηση του βιώσιμου τουρισμού.\nΠάρκο Βιόσφαιρας Γκρόσες Βάλζερταλ[Επεξεργασία | επεξεργασία κώδικα]\nΟι δήμοι της Κοιλάδας Μεγάλου Βάλζερ συναποτελούν μέρος του Πάρκου Βιόσφαιρας Γκρόσες Βάλζερταλ, Είναι το πρώτο φυσικό πάρκο του Φόραρλμπεργκ, το οποίο αποτελεί αποθεματικό βιόσφαιρας που έχει απονεμηθεί από την Ουνέσκο. Σε ένα πάρκο βιόσφαιρας ο άνθρωπος και η φύση αλληλεπιδρούν και αλληλοσυμπληρώνονται θετικά και στις 10 Νοεμβρίου 2000 η περιφέρεια συμπεριλήφθηκε στον κατάλογο των παγκόσμιων μοντέλων περιφερειών για βιώσιμη διαβίωση και καλλιέργεια.\nΗ αποδοχή μεταξύ του πληθυσμού, όπως ζητήθηκε από την Ουνέσκο στο πλαίσιο της Τοπικής Ατζέντας 21 για τα πάρκα βιόσφαιρας, είναι εξαιρετική. Το έργο έχει επίσης κερδίσει πολλά βραβεία, όπως το Ευρωπαϊκό Βραβείο Ανάπλασης Χωριού το 2002, το Βραβείο EDEN (Ευρωπαϊκοί Προορισμοί Αριστείας) το 2009 και το Αργυρό Ευρωπαϊκό Βραβείο Ενέργειας το 2010.\n↑ «Schadonapass • Pass » alpenvereinaktiv.com». www.alpenvereinaktiv.com (στα Γερμανικά). Ανακτήθηκε στις 14 Απριλίου 2017.\n↑ «Walser Autumn in Vorarlberg» (στα αγγλικά). http://www.austria.info/uk/service-facts/our-recommendations/walser-autumn. Ανακτήθηκε στις 2017-04-14.\n↑ «Mountaineering villages at Austria: small and beautiful». www.mountainvillages.at. Ανακτήθηκε στις 14 Απριλίου 2017.\n↑ «World Database on Protected Areas – Biosphere Park Großes Walsertal». protectedplanet.net. Ανακτήθηκε στις 14 Απριλίου 2017.\nHomepage Biosphere Park Great Walser\nWebsite Great Walser Valley\nGroßes Walsertal, unesco.org → Biosphere Reserve Information\nΑνακτήθηκε από "https://el.wikipedia.org/w/index.php?title=Γκροσβάλζερταλ&oldid=6989709"\nΟροσειρές των Άλπεων\nΤελευταία τροποποίηση 11:46, 12 Απριλίου 2018.


Naxios Το πρώτο blog των Κυκλάδων: Στις 15 Δεκεμβρίου και ώρα 17.00μμ η τακτική Γενική Συνέλευση\nΣτις 15 Δεκεμβρίου και ώρα 17.00μμ η τακτική Γενική Συνέλευση\nΕνημερώνομε τα τακτικά μέλη της Εταιρείας Κυκλαδικών Μελετών ότι ο πρόεδρος καθ. Εμμανουήλ Μαρμαράς μετά από ομόφωνη απόφασητου Διοικητικού Συμβουλίου, στη συνεδρίαση της 5ης Δεκεμβρίου 2016, συγκαλεί τακτική Γενική Συνέλευση, την Πέμπτη 15 Δεκεμβρίου και ώρα 17.00μμ στην έδρα της εταιρείας Οδός Φερών 7 10434, Βικτώρια,\nσύμφωνα με τα άρθρα 17 και 18 του ισχύοντος καταστατικού του 1972 με αρ. απόφασης 660 του Πρωτοδικείου Αθηνών.\n-Διοικητικός απολογισμός έτους 2015\n- Οικονομικός απολογισμός ετών 2014 και 2015\n-Τροποποίηση του ισχύοντος Καταστατικού- Απόφαση Διοικητικού Συμβουλίου ορισμού ειδικής επιτροπής σύμφωνα με το άρθρο 16 του ισχύοντος καταστατικού.\nΠαρακαλούμε για τη συμμετοχή των Τακτικών Μελών και για την ενίσχυση των σκοπών της Εταιρείας Κυκλαδικών Μελετών


Παντεσπανι για τουρτα με ζαχαροπαστα | SuperMomRocks\nΠαντεσπανι για τουρτα με ζαχαροπαστα\nPublished Αύγουστος 7, 2013 by sofiaathanasiadou\nΑν θέλετε να φτιάξετε τούρτα διακοσμημένη με ζαχαρόπαστα, το πρώτο και σημαντικότερο βήμα είναι το πετυχημένο παντεσπάνι.\nΤο cookierama μοιράζεται μαζί σας δύο επιτυχημένες συνταγές για το παντεσπάνι βανίλιας και σοκολάτας, που θα αποτελέσει τη βάση για την τούρτα σας.\n1 κούπα κοσκινισμένο αλεύρι που φουσκώνει μόνο του\nΧτυπάμε τα αυγά με τη ζάχαρη στη δυνατή ταχύτητα του μίξερ για τουλάχιστον πέντε λεπτά μέχρι να αφρατέψει το μίγμα. Προσθέτουμε τη βανίλια και το αλεύρι σταδιακά ανακατεύοντας κυκλικά με σπάτουλα.\nΒουτυρώνουμε ένα ταψί 27 εκ. και ρίχνουμε μέσα το μίγμα. Τοποθετούμε το ταψί στην προτελευταία σκάλα του φούρνου και ψήνουμε σε προθερμασμένο φούρνο 180 βαθμών για 35 λεπτά. Κάνουμε το τεστ της οδοντογλυφίδας για να διαπιστώσουμε ότι είναι έτοιμο.\n* Η παραπάνω δόση επαρκεί για δύο λεπτούς πάτους τούρτας ύψους περίπου 1,5 εκ. Προσαρμόστε τη δόση στις απαιτήσεις της τούρτας σας.\nΧτυπάμε τα αυγά με τη ζάχαρη στη δυνατή ταχύτητα του μίξερ για τουλάχιστον πέντε λεπτά μέχρι να αφρατέψει το μίγμα. Προσθέτουμε το κακάο, το αλεύρι και το γάλα συνεχίζοντας το χτύπημα για 3-4 λεπτά.\n– Αν χρειαστεί να φτιάξετε διπλή δόση από το παντεσπάνι, προκειμένου να έχετε δύο ψηλότερους πάτους ή τρεις πάτους των 1,5 – 2 εκατοστών, τοποθετείστε διπλή δόση στο ίδιο ταψί και ψήστε για 1 ώρα.\n– Κατά τη συναρμολόγηση της τούρτας, μπορείτε να σιροπιάσετε τους κάτω πάτους και να προσθέσετε την κρέμα της επιλογής σας, όχι όμως τον τελευταίο πάτο, πάνω στον οποίο θα τοποθετηθεί η βουτυρόκρεμα / σαντιγύ και στη συνέχεια η ζαχαρόπαστα.\nΓια απορίες ή διευκρινίσεις, αφήστε σχόλιο ή επικοινωνήστε μαζί μου στοinfo@cookierama.gr ή στο www.fb.com/cookieramagr\n← Κτιζοντας σχεση και επικοινωνια με το παιδι μου\nΠως εξαφανιστηκαν 502 παιδια των φαναριων →


Αρχική Σελίδα » Μαθηματικά (ΠΕ) » Γεωγραφία (ΠΕ) » Μηχανολογία (Ε.Ε.) » Φυσική (ΠΕ) » Αριθμητική » Πρόγραμμα Αγωγής Υγείας » Δομικών Έργων (Ε.Ε.) » Ιστορία (ΔΕ) » Γενικό Λύκειο


Μέχρι τις 10 Σεπτεμβρίου – μόλις τρεις ημέρες μετά τη δημοσίευση των τεχνικών λεπτομερειών της απειλής – η ερευνητική ομάδα απειλών της HP εντόπισε scripts δημοσιευμένα στο GitHub που σχεδιάστηκαν για να επιτίθονται αυτόματα στην αδυναμία. Εφόσον το σύστημα δεν έχει ενημερωθεί, η ευπάθεια επιτρέπει στους εισβολείς να το παραβιάσουν με ελάχιστες ενέργειες από τον χρήστη. Για τη μεταφορά του το κακόβουλο λογισμικό χρησιμοποιεί ένα συμπιεσμένο αρχείο και εγκαθίσταται μέσω ενός εγγράφου του Office. Οι χρήστες δεν χρειάζεται να ανοίξουν το αρχείο ή να ενεργοποιήσουν τις μακροεντολές, η εμφάνιση του απλά στο παράθυρο προεπισκόπησης του File Explorer αρκεί για να ξεκινήσει η επίθεση, την οποία συχνά ο χρήστης δεν αντιλαμβάνεται. Μόλις η συσκευή παραβιαστεί, οι εισβολείς μπορούν να ανοίξουν backdoors στο εταιρικό δίκτυο και στη συνέχεια να πουλήσουν τα στοιχεία πρόσβασης σε ομάδες ransomware.\nΣτοχευμένη καμπάνια βρέθηκε να παριστάνει το ταμείο Εθνικής Κοινωνικής Ασφάλισης της Ουγκάντα: Οι επιτιθέμενοι χρησιμοποίησαν το “typosquatting” – χρησιμοποιώντας μια πλαστή διεύθυνση ιστού παρόμοια με την επίσημη σελίδα του φορέα – για να προσελκύσουν θύματα σε έναν ιστότοπο που περιείχε ένα κακόβουλο έγγραφο του Word. Στη συνέχεια χρησιμοποιώντας μακροεντολές εκτελούσαν ένα PowerShell script που διέκοπτε την καταγραφή ασφαλείας και απέφευγε τη δυνατότητα ανίχνευσης του Windows Antimalware Scan.\nΤο 12% του κακόβουλου λογισμικού email που απομονώθηκε είχε παρακάμψει τουλάχιστον έναν σαρωτή πύλης εισόδου.\nΤο 89% του εντοπισμένου κακόβουλου λογισμικού παραδόθηκε μέσω ηλεκτρονικού ταχυδρομείου, ενώ οι λήψεις ιστού ήταν υπεύθυνες για το 11%, και άλλα μέσα όπως αφαιρούμενες συσκευές αποθήκευσης για λιγότερο από 1%.\nΤα πιο κοινά συνημμένα που χρησιμοποιήθηκαν για την παράδοση κακόβουλου λογισμικού ήταν συμπιεσμένα αρχεία (38% – από 17,26% του προηγούμενου τριμήνου), έγγραφα Word (23%), υπολογιστικά φύλλα (17%) και εκτελέσιμα αρχεία (16%).\nΟι κορυφαίες πέντε πιο κοινές παγίδες phishing σχετίζονταν με επιχειρηματικές συναλλαγές όπως «παραγγελίες», «πληρωμές», «νέα», «προσφορές» και «αιτήματα».\nΗ αναφορά διαπίστωσε ότι το 12% του κακόβουλου λογισμικού που καταγράφηκε ήταν προηγουμένως άγνωστο.


Καταγγελία στο ΕΣΡ από το «Μωβ» για την Φωλιά των ΚουΚου - News - Youweekly\nΘύελλα αντιδράσεων για την ερώτηση στον Παναγιώτη και τον Χρήστο Βαρουξή\nΟ Χρήστος και ο Παναγιώτης Βαρουξής ξέσπασαν μετά τα όσα ακούστηκαν για την δήλωση τους πως έχουν συνευρεθεί ερωτικά με την ίδια κοπέλα.\nΕιδικότερα, τα δύο δίδυμα αγόρια από το Big Brother έπαιξαν ένα παιχνίδι “Στη φωλιά των Κου-Κου” και μέσα σε όλα αποκάλυψαν πως έχουν συνευρεθεί ερωτικά με την ίδια κοπέλα, χωρίς όμως να της αποκαλύψουν ότι πρόκειται για δυο διαφορετικά πρόσωπα.\nΗ δήλωση αυτή προκάλεσε μια τεράστια θύελλα αντιδράσεων στα κοινωνικά δίκτυα ενώ πολλοί ήταν αυτοί που τους αποκαλέσαν μέχρι και «βιαστές».\nΟ Χρήστος Βαρουξής με την σειρά του έδωσε την δική του απάντηση σε αυτές τις κατηγορίες μέσα από τον προσωπικό του λογαριασμό στο instagram τονίζοντας: “Κακώς κάθομαι και μπαίνω στη διαδικασία να γράψω και να εξηγήσω αλλά επειδή βλέπω ότι κάποιους δεν τους αρέσει και τόσο που είπαμε ότι υπάρχει περίπτωση να μπούμε survivor, για να χαλάσουν την εικόνα μας θυμήθηκαν να ξεθάψουν από την εκπομπή που ήμασταν 1 εβδομάδα πριν και πάνε να γράψουν ότι είμαστε και “Βιαστές”.\nΌταν σε μια σχέση 3 ατόμων (εγώ ο αδερφός μου και μια κοπέλα) η οποία έχει εκφράσει το ενδιαφέρον της να κάνει κάτι και με τους δυο και όπως ανέφερα στην εκπομπή δε μας είπε κάτι αλλά θεωρώ ότι μας κατάλαβε και ήταν κάτι που σε εισαγωγικά το ήθελε. Αυτό θεωρείτε βιασμός; Mην προσπαθείτε να βγάλετε από τη μύγα ξύγκι”.\nΤα λόγια αυτά αναδημοσίευσε και ο αδερφός του, Παναγιώτης, στο προφίλ του προσθέτοντας, “Σοβαρευτείτε”.


My 5 products I love to use – my little pink cloud\nMy 5 products I love to use\nPosted by vicky on May 21, 2013\nmy 5 products I love to use by mylittlepinkcloud featuring a liquid eyeliner\nAbove as you can see from the title these are my favourite products on my everyday makeup.\nWell the truth is that I prefer a red lipstick only for the night.\nFor my daylight makeup I use a nude lipstick.\nThis mascara is my favourite one – it makes my eyelashes big enough without using any equip and as for the eyeliner it is my best friend right now…I have said in an earliest post the reasons I love this eyeliner. Check on it…\nWhich products do you use everyday and which one is your favourite?\nΠάνω όπως μπορείτε να δείτε από τον τίτλο αυτά είναι τα αγαπημένα προϊόντα μου στο καθημερινό μακιγιάζ μου.\nΚαλά η αλήθεια είναι ότι προτιμώ ένα κόκκινο κραγιόν μόνο για τη νύχτα.\nΓια το μακιγιάζ της ημέρας μου, μπορώ να χρησιμοποιήσω ένα nude κραγιόν.\nΑυτή η μάσκαρα είναι η αγαπημένη μου – κάνει τις βλεφαρίδες μου αρκετά μεγάλες χωρίς τη χρήση εξοπλισμού όσο για το eyeliner είναι ο καλύτερος φίλος μου τώρα …΄Εχω πει σε προηγούμενο post τους λογους που αγαπώ αυτό το eyeliner..Τσεκάρετε το…\nΠοια προϊόντα χρησιμοποιείτε καθημερινά και ποιο είναι το αγαπημένο σας;\nPrevious Post We have a winner !!!!\nNext Post white and beige\nΛατρεύω και εγώ τη Hypnose της Lancome! Τελευταία είχα πάρει τη Drama και ήμουν πολύ ικανοποιημένη απο το αποτέλεσμα. Το μόνο μειονέκτημα είναι η τιμή της! Καλά για τα κραγιόν της MAC δεν έχω λόγια. Δυστυχώς, έχω λίγα στη συλλογή μου τα φοράω καθημερινά! 🙂\nΝαι η τιμή της είναι λίγο φαρμάκι αλλά πάρα πολύ καλή….Όσο για την MAC ούτε εγώ έχω λόγια… είναι τόσο σταθερά τα κραγιόν της που απλά δεν υπάρχουν… Πρόσφατα δοκίμασα και ένα καινούριο makeup της ERRE DUE το οποίο είναι τέλειο..δεν θυμάμαι το όνομα αλλά σύντομα θα ανεβάσω post για αυτό..


Λαμπάδες της Άνοιξης στο Μουσείο Κοσμήματος | CultureNow.gr\nΑρχική Σελίδα » Archive Content » Λαμπάδες της Άνοιξης στο Μουσείο Κοσμήματος\nΛαμπάδες της Άνοιξης στο Μουσείο Κοσμήματος\nΈνα… Πασχαλινό εργαστήρι για παιδιά διοργανώνεται τη Μ. Τετάρτη 31 Μαρτίου από τις 11.00 το πρωί μέχρι τις 3.00 το μεσημέρι στο Μουσείο Κοσμήματος Ηλία Λαλαούνη και απευ…\nΈνα… Πασχαλινό εργαστήρι για παιδιά διοργανώνεται τη Μ. Τετάρτη 31 Μαρτίου από τις 11.00 το πρωί μέχρι τις 3.00 το μεσημέρι στο Μουσείο Κοσμήματος Ηλία Λαλαούνη και απευθύνεται σε παιδιά ηλικίας 5 έως 12 ετών.\nΤα παιδιά μέσα σ’ ένα χώρο γεμάτο χρυσά λουλούδια και φυτά της Άνοιξης, έντομα σε ασήμι και ημιπολύτιμους λίθους, θα φτιάξουν τις δικές τους μοναδικές και πρωτότυπες, λαμπάδες που θα μοιάζουν με αληθινά κοσμήματα.\nΕπίσης μέσα από την έκθεση του Μουσείου, Μικρογλυπτά από τις Μόνιμες Συλλογές, οι μικροί μας φίλοι θα ανακαλύψουν τα μυστικά του διαστήματος και του μικρόκοσμου και θα δούνε από κοντά τη δομή του DNA, ενώ η μέρα περιλαμβάνει και… κυνήγι του θησαυρού.\nΤέλος τα παιδιά θα σχεδιάσουν το δικό τους κόσμημα που δεν θα μοιάζει με κανένα άλλο!\nΗμερομηνία Μ. Τετάρτη 31 Μαρτίου, ώρα: από τις 11.00π.μ. μέχρι τις 3.00μ.μ.\nΠληροφορίες Τηλ.: 210 92 21 044\nΣυμμετοχή στο πρόγραμμα 12€


απεβιωσε το γατακι μας....\nαπό dwraki Σαβ Οκτ 06, 2012 1:36 am\nκαλησπερα σας. ειμαι καινουργια εδω... θα θελα να πω οτι πριν απο λιγο εφυγε το μικρο αδεσποτακι γατακι που ειχαμε βρει εγω και ο δικος μου πριν 5 μερες εξω νεογγενητο, εζησε 5 μερες και σημερα πεθανε, ηταν τοσο ομορφο τιγρε αρσενικουλη στο ονομα τυχερουλης λογο της ονομασιας που βρεθηκε μπροστα μας... εχουμε σπαρταραξει στο κλαμα 5 μερες και αυτες μπορει να ειναι λιγες αλλα εζησες κατι με αυτο... ποσο θα θελα να ειχα ενα γατι.... (ειπα τον πονο μου και εγω...)\nΓατοσπιτόγατα που θα βουτάγατε : σιαμεα\nΑπ: απεβιωσε το γατακι μας....\nαπό Πούπσυ Σαβ Οκτ 06, 2012 1:40 am\nεστω και με αυτή την αφορμή, καλωσήρθες στην παρέα μας. λυπάμαι πολύ για το γατάκι. αν είναι πολύ μωρό και πίνουν μόνο γάλα, δύσκολα επιβιώνουν.\nευχομαι το γατάκι να σας στείλει στο δρόμο σας ένα άλλο γατάκι που να έχει ανάγκη απο σπίτι και να περάσετε πολλά όμορφα χρόνια μαζί.\nαπό Gogo Valentinou Σαβ Οκτ 06, 2012 1:41 am\nΛυπαμαι πολυ για το γατακι....Ατυχο ηταν δεν το προλαβατε....Αλλα προφανως ηταν μκρο και ηθελε πολυ προσπαθεια και τυχη να επιβιωσει χωρις τη μαμα του....\nΕυχομαι να το ξεπερασετε γρηγορα και απο γατακια δοξα τω θεω γεματοι απο αγγελιες ειμαστε...Οταν το αποφασισετε εμεις ειμαστε εδω....\nαπό dwraki Σαβ Οκτ 06, 2012 1:47 am\nειχε γινει γκρι το στοματακι ειχε το ομφαλιο λορο ακομα, τα κακακια του τα εκανε τα τσισακια του τα εκανε και πριν απο λιγο εφυγε\nαπό doremi Σαβ Οκτ 06, 2012 10:02 am\nαπό enoplos Σαβ Οκτ 06, 2012 10:39 am\nαπό Дanae Σαβ Οκτ 06, 2012 2:19 pm\nΤα νεογέννητα δύσκολα επιβιώνουν.\nΜπορώ να καταλάβω πόσο άσχημα νιώθετε που το χάσατε...\n» Γατακι μου...\n» ZΩΗ -ΓΑΤΑΚΙ


Iniqua | Schoolwave\nBari (Italy) Rock / Progressive\nΟι Iniqua είναι ένα από τα ξένα μαθητικά/φοιτητικά συγκροτήματα που έχουν προσκληθεί στο Schoolwave. Είναι ένα Rock / Progressive συγκρότημα από το Μπάρι της Ιταλίας. Έπαιξαν στη σκηνή του Schoolwave την Κυριακή, 10 Ιουλίου 2011 και το Σάββατο, 7 Ιουλίου 2012.\nIniqua is one of the foreign student bands invited to Schoolwave. It is a Rock / Progressive band from Bari (Italy). They performed at Schoolwave on Sunday, July 10, 2011 and on Saturday, July 7, 2012.\nPorcupine Tree, Alter Bridge, Dream Theater, The Red Hot Chili Peppers\nLigabue, Vasco Rossi («υπερεκτιμημένες νεοναπολιτάνικες μπάντες»)\nΠοιάα ήταν για μας η καλύτερη στιγμή απ' το περσινό Schoolwave; Όλες! Απ' τη στιγμή που ήρθαμε μέχρι τη στιγμή που φύγαμε. Οι άνθρωποι που συναντήσαμε, η σκηνή που παίξαμε, το κοινό που έβλεπε μια άγνωστη ιταλική μπάντα και χειροκροτούσε...\nΔε μας νοιάζει τι λένε τα ιταλικά κανάλια για την Ελλάδα. Ξέρουμε ότι υπάρχει πολλή παραπληροφόρηση. Τα ίδια κανάλια υμνούσαν παλιά τον Μπερλουσκόνι...\nΤο ότι σ' αυτή την εποχή συνεχίζετε να κάνετε το Schoolwave, δείχνει την αποφασιστικότητα κάποιων Ελλήνων, αλλά και τη σύναμη της μουσικής να ενώνει τις χώρες. Είμαστε μαζί σας!\nIniqua σημαίνει στα λατινικά «άδικα πράγματα». Μας εκφράζει, ακούγεται και κουλ, οπότε βγάλαμε έτσι την μπάντα μας!\nΣτην Ιταλία δεν είναι εύκολο να κάνουν live συγκροτήματα που γράφουν δικά τους τραγούδια. Εμφανίζονται κυρίως συγκροτήματα που κάνουν διασκευές. Οι περισσότερες ευκαιρίες δίνονται από μουσικούς διαγωνισμούς, οπότε, αυτό κάνουμε κι εμείς.\nΘα ήταν όνειρο να είχαμε ένα φεστιβάλ μαθητικών συγκροτημάτων και στην Ιταλία!


Ένα τέτοιο Ισλάμ είναι ασύμβατο με τις αξίες δημοκρατίας, ελευθερίας και ανοχής της Δύσης - TheNewspaper.gr\n-108 min. ago-Πρώτη ημέρα εμβολιασμού ηλικιωμένων άνω των 85 ετών στην Κρήτη\n-87 min. ago-Οι αθλήτριες που καταγγέλλουν σεξουαλική παρενόχληση\n-68 min. ago-Τι απαντά ο παράγοντας που κατηγορεί η Σοφία Μπεκατώρου ότι την κακοποίησε\n-49 min. ago-Προθεσμία πήραν οι δύο ανήλικοι για να απολογηθούν\n-30 min. ago-«Δέχτηκα κι εγώ ανήθικη πρόταση»\n-11 min. ago-Σε διαθεσιμότητα ο ειδικός φρουρός που συνελήφθη\n6 min. ago-Εκκενώθηκε τμήμα του αεροδρομίου της Φρανκφούρτης\n8 min. ago-Έσπασε η σιωπή\n10 min. ago-Στο σκοτάδι βυθίστηκαν περιοχές του Βόλου [εικόνα]\n10 min. ago-Διαδικτυακή σύσκεψη της Ένωσης Γονέων και Κηδεμόνων Λάρισας την Τρίτη\nΠρώτη καταχώρηση: Κυριακή, 12 Ιουλίου 2020, 00:56\nΤελευταία ενημέρωση: Κυριακή, 12 Ιουλίου 2020, 00:58\nΤο επίπεδο συναγερμού της Βρετανίας για τον κορωνοϊό μειώθηκε από το 4 στο 3\n«Κολοσσιαίο λάθος» η παραπομπή Τραμπ\nΔηλώσεις Μέι στο κοινοβούλιο για νέες διαβεβαιώσεις από την ΕΕ\nΝέο lockdown έως τα τέλη Ιανουαρίου


Δεν είναι μόνο δικαίωμά τους (να μιλούν οι καλλιτέχνες) αλλά και υποχρέωσή τους\nΤην είχαν πέσει αρκετοί στη Ναταλί Χατζηαντωνίου όταν έγραψε μία αυστηρή κριτική, πολιτικής φύσεως, ενάντια στον Νίκο Πορτοκάλογλου προ διετίας. Πολιτική κριτική γιατί πολιτικό ήταν και το τραγούδι που κυκλοφόρησε τότε ο καλλιτέχνης.\nΟ ίδιος το διευκρίνισε τότε, το κομμάτι του «Θα περάσει κι αυτό» ήταν το δικό του πολιτικό σχόλιο για όσα συνέβαιναν εκείνη την εποχή. Λογικό ήταν επομένως να του ασκηθεί κριτική. Έτσι είναι αυτά, ο καλλιτέχνης έχει το δικαίωμα της γνώμης του, μην σας πω και την υποχρέωση κιόλας, αλλά το ίδιο έχει και ο δημοσιογράφος. Προσωπικά διαφωνούσα με τη Ναταλί (στα της μουσικής) γιατί θεωρώ τον Νίκο Πορτοκάλογλου πολύ σπουδαίο τραγουδοποιό, είναι από τα σημαντικά ονόματα της σύγχρονης μουσικής μας ιστορίας, από τους Φατμέ έως και σήμερα (διαβάστε ΕΔΩ το επίμαχο κείμενο).\nΤώρα ο Πορτοκάλογλου κατέθεσε ολόκληρο μανιφέστο υπέρ του καθηγητή Στάθη Καλύβα, κατά τη διάρκεια της παρουσίασης του νέου βιβλίου του πανεπιστημιακού στο Public. Τώρα βέβαια τα πράγματα είναι πολύ πιο εύκολα για τέτοιου είδους μανιφέστα. Θεωρώ αδιάφορα και συντηρητικά όσα είπε ο Πορτοκάλογλου (ΕΔΩ), ειδικά για έναν επιστήμονα όπως τον Στάθη Καλύβα που ξαναγράφει την ιστορία μέσα από τις δικές του ιδεολογικές εμμονές (ΕΔΩ). Αλλά θα τον ακούσω με προσοχή τον Πορτοκάλογλου διότι τον εκτιμώ. Όπως δεν θα ακούσω κάποιον με τον οποίο συμφωνώ σε διάφορα αλλά δεν εκτιμώ ως προσωπικότητα.\nΑυτή ήταν και η διαφωνία (ας πούμε διαφωνία, τρόπος του λέγειν) που είχαμε το πρωί στο Twitter με τον Κώστα Ζουγρή. Άλλο οι απόψεις και το δικαίωμα των καλλιτεχνών να τις εκφράζουν ελεύθερα και άλλο η ρητορική μίσους του Notis Σφακιανάκη, ο ρατσιστικός και φασιστικός λόγος του. Εδώ υπάρχει ένα θέμα, νομίζω. Και είναι συν τοις άλλοις και παράταιρο (ΕΔΩ) να μπαίνει δίπλα στον Σαββόπουλο και τον Γιώργο Νταλάρα ο... Σφακιανάκης.\n@Apotis4stis5 Οι καλλιτέχνες έχουν το θάρρος της γνώμης τους και μπράβο, συμφωνούμε Κώστα, Αλλά όχι να υπερασπιστούμε και τον ΧΑ Notis...\n— e-tetRadio.gr (@tetRadio) 20 February 2017\n@Apotis4stis5 Όταν κάποιος βγάζει ρατσισμό και φασισμό, υπάρχει ένα ζήτημα. Μόνο γι' αυτό. Στα υπόλοιπα, όντως, καλά κάνουν.\nΔιάλογος (κόσμιος) να γίνεται και παιχνίδι. Να βγαίνει ο Κωστής Μαραβέγιας να γράφει τραγουδάκι εναντίον του Τσίπρα, να βγαίνει από την άλλη και η Χάρις Αλεξίου και να δίνει συναυλία μαζί με τις καθαρίστριες. Τι ωραία που είναι και τα δύο, προσωπικά τα απολαμβάνω...\nΕίτε λοιπόν θα μας ενοχλούν (και οι δύο) ως πράξεις πολιτικής δήλωσης, είτε δεν θα μας ενοχλούν (καμία από τις δύο). Αν επιδοκιμάζουμε τη μία αλλά αποδοκιμάζουμε την άλλη (ως πράξεις, επαναλαμβάνω), αναλόγως της ιδεολογίας μας, sorry, αλλά υπάρχει ένα ζήτημα δημοκρατίας μέσα μας. Και καλό είναι να το κοιτάξουμε λίγο.


Θύελλα-Αετός Πικερμίου «Παμπαίδες Ε.Π.Σ.ΑΝ.Α.» – Α.Π.Ο. Θύελλα Διασταύρωσης Ραφήνας\nDate: Απρίλιος 21, 2018Author: A.Papanikos 0 Σχόλια\nΠροηγούμενο Previous post: Προσοχή!!! Αλλαγή γηπέδου στα Projunior II στο πρόγραμμα του Σ/Κ.\nΕπόμενη Next post: Θύελλα-Τριγλία «Παίδες Respect Cup»


ΕΠΕΝΔΥΣΗ Ή ΠΡΟΣΘΗΚΗ..? – Hoopfellas\nAπό Jim Conway στις 9 Δεκεμβρίου 2013\nΕντάξει, ρεαλιστικά και με πάσα ειλικρίνεια ενδεχόμενη απόκτηση του Ντάνιελ Χάκετ τη συγκεκριμένη χρονική στιγμή από τον Παναθηναϊκό θα ξεσήκωνε τεράστιο κλίμα ενθουσιασμού στις τάξεις των οπαδών κυρίως λόγω των δεδομένων της συγκεκριμένης περίπτωσης. Ο Χάκετ ξεκάθαρα είναι από τους καλύτερους γκαρντ στο σύγχρονο ευρωπαϊκό μπάσκετ και ένας εκ των κορυφαίων δημιουργών σήμερα. Σκεφτείτε απλά τι θα μπορούσε να «βάλει» στο παιχνίδι της ομάδας και αναφέρομαι σε πράγματα που λείπουν και θα μπορούσαν να βελτιώσουν αυτό ανοίγοντας νέους ορίζοντες στο μισό γήπεδο. Ποστ παιχνίδι από τα γκαρντς (ανύπαρκτο φέτος), μια πηγή συνεχούς δημιουργίας με σωστή σκέψη και οξυδέρκεια, πραγματικά slashing abilities από ένα περιφερειακό που παέι μέχρι μέσα και μπορεί – ακόμα και την ύστατη στιγμή- να βρεί την καλή πάσα εάν δε τελειώσει, clutch performance εκτός Διαμαντίδη και κυρίως έναν πολύ καλό περιφερειακό αμυντικό, ένα δυνατό αθλητικό κορμί στα γκαρντς, με δυνατά πόδια. Πάνω από όλα όμως (με το πέρασμα του χρόνου) ένα παίκτη που θα αντικαταστήσει τον Διαμαντίδη στο παρκέ. Μεγάλο πλεονέκτημα του Χάκετ το ότι μπορεί να παίξει μαζί με όλα τα σημερινά γκαρντς των πρασίνων, είτε σαν «άσσος» με quarterback skills είτε σαν «2» βλέποντας περισσότερο το καλάθι (δίπλα στον Ούκιτς). Το πάκέτο έχει λοιπόν τις προδιαγραφές να μειώσει τα λεπτά του Διαμαντίδη, μεταθέτοντας σταδιακά τον ηγέτη των πρασίνων σε ρόλο 6ο παίκτη, χωρίς φυσικά να του αφαιρεθούν ηγετικά προνόμια αλλά μόνο πίεση δηλ. η ιδανική συνθήκη την παρούσα στιγμή.


25.000 € τα παράβολα για να… κατέβεις για δήμαρχος στα Τρίκαλα - ILARISSA.GR\nΑρχική Νέα Θεσσαλία 25.000 € τα παράβολα για να… κατέβεις για δήμαρχος στα Τρίκαλα\n25.000 € τα παράβολα για να… κατέβεις για δήμαρχος στα Τρίκαλα\nΑλλαγές και… σκοτούρες φέρνει ο νέος εκλογικός Νόμος για την τοπική αυτοδιοίκηση.\nΜάλιστα σύμφωνα με τον δήμαρχο Τρικκαίων και πρόεδρο της ΚΕΔΕ Δημήτρη Παπαστεργίου τα έξοδα παραβόλων για την κατάθεση ενός πλήρους συνδυασμού στο Δήμο Τρικκαίων υπολογίζονται σε… 25.000 €!!!\n“Είναι γύρω στα 35-37 άτομα το λιγότερο για τη δημιουργία συνδυασμού, και 98 περίπου θα είναι το μέγιστο” έλεγε το πρωί της Παρασκευής ο ίδιος στη Λέσχη 97,6 και συμπλήρωνε: “Αυτός ο εκλογικός νόμος αυξάνει όμως τα παράβολα, και με έναν υπολογισμό που έχω κάνει για έναν πλήρη συνδυασμό με το μέγιστο αριθμό ατόμων, τα χρήματα που απαιτούνται για παράβολα είναι 25.000 ευρώ.\nΘεωρώ πως μια 5ετια σε διάρκεια είναι καλό διάστημα για να ωριμάσουν έργα και τώρα να υλοποιηθούν. Εμένα η πρόθεση μου είναι να είμαι στην τοπική αυτοδιοίκηση, έχω όρεξη να κάνω πράγματα δημιουργικά και δε βρίσκω και τόσο…δημιουργική την ενασχόληση με τη Βουλή ή την Ευρωβουλή. Στα μέσα περίπου της τωρινής θητείας λοιπόν θα μαζέψω την ομάδα μου, θα δούμε πού βρισκόμαστε και τι διαθέσεις έχουμε. Να δούμε και τι νέο αίμα πρέπει να πάρουμε, να έρθουν φρέσκες ιδέες και πρόσωπα. Έχουμε καιρό να τα δούμε αυτά ακόμα”.\nΠροηγούμενο άρθροSelf tests: Δωρεάν για όλους τους εργαζόμενους σε ιδιωτικό και δημόσιο τομέα – Πώς θα διατεθούν\nΕπόμενο άρθροΑγιά: Μαζί στη ζωή, μαζί και στο θάνατο! Χώρισαν μόνο για 48 ώρες…